AGES 2016: Jom Tengok Livestream ASEAN Games for E-Sports 2016 Ini!

Korang tak dapat datang ke AGES 2016? Jangan risau, nih kitorang share livestream terus dari AGES 2016!

Lawati livestream rasmi AGES 2016 dengan klik di SINI. Tapi, lagi seronok kalau korang ramai-ramai turun sekali – baru meriah!


Gameplay Pertama Avatar: Frontiers of Pandora – Lancar 7 Disember 2023


Bagi Peminat Game Seperti Ace Combat, Ni Ada Project Wingman Di Kickstarter!

Tak sampai 16 jam dah capai sasaran tajaan Kickstarter! Ini dia satu lagi combat flight action game untuk mereka yang gemar melayang di angkasa.

Kelihatan seperti ianya dipengaruhi gaya gameplay Ace Combat yang memerlukan korang bertempur dan dogfight merentasi zon-zon berdasarkan alkisah sejarah di dunia seakan masakini. Khabarnya ada 20 jet pejuang dan 40 senjata unik dirancang bagi Project Wingman yang turut meletakkan platform VR sebagai salah satu platform permainan.

Selain Conquest Mode dengan story-nya, terdapat juga Free Flight mode untuk korang jelajahi dunia Project Wingman sambil menikmati soundtrack yang dibikin oleh José Pavli, komposer bagi Morphies Law, TimeSplitters Rewind, Project Wingman dan Galactic Battles.

Team yang sedang membangunkan Project Wingman ini mensasarkan dana sebanyak AU$35,000 dan tak sampai 16 jam ianya sudah berjaya melebihi sasaran dana tersebut.
Cuba DOWNLOAD dan mainkan demonya.


Deus Ex GO Pulak Bakal Menyerang Android Dan iOS!

Selepas mendapat pujian dari komuniti dan pengkritik dengan Hitman GO dan Lara Croft GO, Eidos Montreal kini mencuba nasib dengan siri Deus Ex.

Dengan kejayaan Hitman GO dan Lara Croft GO, sememangnya tidak mengejutkan jika Deus Ex GO tidak dipasarkan dengan lebih awal dari Deus Ex: Mankind Divided. Siri GO merupakan sebuah game yang bergenrekan turn based puzzle sememangnya sesuai untuk pengguna telefon pintar kerana ia ringkas, pantas dan memberikan cabaran yang tidak terlalu susah mahupun mudah.
Penulis sendiri sangat meminati Hitman GO namun begitu mendapati Lara Croft GO agak hambar. Namun begitu, Deus Ex GO berkemungkinan akan lebih menarik jika dimasukkan elemen RPG dan kebolehan-kebolehan augmentasi milik Adam Jansen.
Apa pun kita nantikan tarikh pelancaran Deus Ex GO ini kelak di JomGaming!


Ini Dia Loot Rahsia Yang Hanya Boleh Didapatkan Oleh Pemilik God of War Collector’s Edition!

Korang pun boleh dapatkan sekarang!

Pemilik God of War Collector’s Edition di Reddit telah berjaya merungkai misteri ini!

Di dalam set Collector’s Edition Stone Mason Edition God of War, terdapat map dunia in game. Di sekeliling map tersebut pula terdapat tulisan-tulisan Nordic lama (runes) yang digunakan di dalam game ini.
Sekumpulan Redditors telah mengkaji runes ini dan menemui alkisah loot rahsia yang disembunyikan Brok dan Sindhri!

“The brilliant huldra blacksmiths Brok and Sindri travelled all around the lands of Midgard to create this great map for the giantess Faye a mysterious trasure was found at the space between them at the conclusion of their journey unfortunately for the brothers the treasure’s location was instantly forgotten Brok retraced his steps and blamed Sindri for losing the treasure Sindri retraced his own steps but clearly knew it was Brok’s fault they could not find it the trasure was never found and neither brother has spoken to the other either since”
“To Reveal the great treasure stand inside the golden circle and look straight ahead to Tyrs temple now look to the left brazier look back to tyrs temple look to the right brazier and back to left brazier”
“Having just looked to the left brazier now look back straight ahead to tyrs temple again now look down to the floor then look up to the right brazier and then back to the left brazier and finally look to tyrs temple to reveal the forgotten treasure”

Macam mana nak buat ni? Hanya berdiri di dalam bulatan atas lantai di Muspelheim Tower di Midgard dan berdiri menghadap Tyr’s Temple (bangunan untuk pindah antara realms). Kemudian gerakkan pandangan korang untuk melihat sequence ini:

temple, left brazier, temple, right brazier, left brazier, temple, floor, right brazier, left brazier, temple.

Jika berjaya, korang akan mendengar bunyi gong dipalu sebanyak 2x. Tak boleh bayangkan macam mana nak buat ni? Ni ada video caranya di bawah:
Korang boleh mendapat item ni!

Pengarah God of War turut melayangkan tweet kepada mereka yang berjaya menyahkod tekaria ini. Hebat!

Tipping my hat to our AMAZING r/GodofWar @Reddit community for figuring out one of our ultimate secrets!
Massive thanks to @derek_omni, Vince Napoli, Daniel Bang, Luke Berliner, @arielotti for bringing this magic to life!!! https://t.co/18sl1sxFVr
— Cory Barlog 🖖 (@corybarlog) April 27, 2018
Korang teringin cuba? Cuba try test tengok. Heheh


No Man’s Sky: Release Date Dah Keluar! Sekali Dengan Collector’s Edition Tu!

Yeah! Penulis tau ramai yang tak sabar dengan game No Man’s Sky ni. Relaks guys, penulis ada berita gembira nak kongsi dengan korang ni.

Akhirnya masa yang ditunggu-tunggu telah pun tiba, No Man’s Sky game dari developer Hello Games mengumumkan bahawa game ini akan berada di pasaran pada 21 Jun 2016 untuk PC dan juga PlayStation 4.

Game berkonsepkan adventure/first person shooter ini boleh dimainkan secara single player ataupun multiplayer. Bukan itu sahaja, collector’s edition iaitu Explorer Edition boleh dimiliki oleh pengguna PC dengan harga RM620 – namun begitu hanya terhad kepada 10 000 salinan sahaja.

Bagi pemilik console PlayStation pula korang boleh dapatkan Special Edition No Man’s Sky dengan pre-order di kedai-kedai game yang terpilih. Special Edition ini termasuklah CD game No Man’s Sky, Steelbook case, Artbook, Komik, PS4 Theme dan ‘Starter pack’.
So amacam guys, teruja! Kalau berminat dengan game No Man’s Sky ni, dah boleh la menabung dari sekarang. Jangan melepas sudahlah!
ADIOS!!


Sayangnya Video Teaser Street Fighter EX Adalah Video April Fool’s – Sebab Ianya Sangat Wow!

Pokemon GO bermula daripada video April Fool’s, adakah Street Fighter EX akan menjadi kenyataan?

Street Fighter EX merupakan eksperimen membawa francais tersebut ke 3D. Dibangunkan oleh Arika, syarikat yang ditubuhkan oleh Akira Nishitani, pencipta bersama Street Fighter II – Street Fighter EX kurang mendapat sambutan.
Bagaimanapun, video yang baru diterbitkan oleh Arika menampilkan karakter-karakter EX dalam grafik dan animasi 3D masakini – dan ianya membuatkan kitorang terliur!
Video tersebut bagaimanapun terang-terang menyatakan ianya adalah untuk April Fool’s Day di Jepun – tetapi kualiti video tersebut membuat kami berharap ianya bukan hanya mainan hati dan perasaan kami.


SpecialEffect: Organisasi Murni Yang Membantu Gamers Kurang Bernasib Baik

Kini, tiada yang mustahil untuk  setiap insan menjadi gamer. Jom kita tengok usaha murni SpecialEffect bersama insan kurang bernasib baik ini.

Tidak keterlaluan untuk kita katakan bahawa video game mungkin adalah suatu ciptaan yang sangat berpengaruh dalam sejarah panjang kemanusiaan. Ia telah mengubah bagaimana manusia berfikir, bergaul, membina tali persahabatan, dan menilai kehidupan dari satu perspektif yang tidak pernah kita bayangkan sebelum ini, sekaligus mentransformasikan bagaimana kita menjalani kehidupan seharian kita.
Sukar untuk kita gambarkan sekiranya video game tidak pernah wujud dalam dunia ini. Mungkin kita tidak bergelak ketawa seperti hari ini, berkenalan dengan rangkaian sahabat yang ramai serta mungkin kita tidak masuk ke kamar tidur pada waktu malam dengan senyuman selebar seperti yang kita lakukan kini.

Sedang anda membacakan artikel di laman web berasaskan gaming ini, sudah tentunya anda adalah seorang yang pernah memainkan video game. Oleh itu, penulis ingin mengatakan, anda adalah antara golongan yang sangat beruntung kerana pernah/sedang bermain video game.
Namun, bukan itu kisahnya jika kita memandang ke satu sisi golongan yang lain. Ia seolah-olah mustahil kepada golongan kurang bernasib baik, atau lebih sinonim dengan panggilan Orang Kelainan Upaya (OKU) untuk memainkan video game. Terkadang kita termenung di suatu sudut, mengapa golongan ini tidak boleh bersama-sama dengan kita dalam bergelak ketawa, mencuit hati dalam sesi gaming? Tidak adil, bukan?

Maka, berpegang dengan asas itulah, SpecialEffect, sebuah organisasi bukan berasaskan keuntungan yang berpangkalan di United Kingdom (UK) telah menjalankan usaha dan inisiatif yang sangat, sangat murni. Mereka merupakan sebuah pasukan yang melakukan modifikasi kepada alat-alat video game seperti mengubahsuai joystick istimewa agar golongan-golongan kurang bernasib baik, terutamanya mereka yang mengalami ketidakupayaan fizikal dapat memainkan video game kegemaran masing-masing.
SpecialEffect menggunakan teknologi yang mereka miliki untuk meningkatkan kualiti hidup mereka ini dengan semua jenis keperluan, termasuklah mereka yang mengalami strok, mangsa kemalangan jalan raya, individu yang mempunyai ketidakupayaan fizikal serta para tentera yang tercedera ketika di perbatasan.
Beberapa alat yang telah mereka bina adalah amat mengagumkan. Dari alat permainan yang direka khas dengan butang-butang yang besar, sistem kawalan menggunakan mata atau suara, hinggalah ke joystick yang menggunakan dagu – semuanya direka khas untuk setiap insan yang mereka bantu.
“I’d always had to watch my friends play video games. They’re important to me because I can’t go out and play football like other kids, but now I can – on a computer screen. I can get the same amount of fun as they do, it’s amazing!”
Petikan di atas adalah kata-kata yang keluar daripada Ben, salah seorang daripada beberapa insan yang telah mereka bantu. Anda boleh mengetahui dan membaca kisah-kisah mereka yang istimewa ini DI SINI.

Membacakan kisah mereka dan menonton video di atas mampu membuatkan kami sebak serta tersentuh hati. Bagaimana gembira dan riangnya mereka apabila dapat melakukan sesuatu yang selama ini mungkin mereka anggap mustahil untuk dilakukan. Senyuman mereka adalah sesuatu yang tidak boleh dibeli dengan wang ringgit.
Prinsip organisasi ini, mereka tidak mengharap balasan secara langsung dari pihak tertentu atau menjual apa-apa barang/perkhidmatan. Mereka berkata, setiap bantuan yang mereka terima sama ada melalui masa, kemahiran mahupun dana berupa wang, ia sentiasa dialu-alukan. Malah, promosi yang dilakukan melalui hebahan menerusi mana-mana platform mengenai organisasi mereka ini juga amat dihargai.
Justeru, sekiranya anda berminat untuk membantu organisasi ini secara langsung, bolehlah menghulurkan bantuan anda DI SINI.
Anda boleh dapatkan segala informasi tentang mereka ini dengan melayari laman web rasmi mereka, specialeffect.org.uk

Dan pada hujung minggu ini, SpecialEffect akan menganjurkan GameBlast16, sebuah acara yang mampu menyokong aktiviti mereka ini. Anda boleh menganjurkan gaming event anda sendiri dan mendapatkan tajaan daripada mereka bagi membantu organisasi ini. Anda boleh dapatkan maklumat lebih lanjut mengenai acara ini DI SINI.

Kata orang, kalau menebang si pohon jati, papan di Jawa dibelah-belah; kalaulah hidup tidak berbudi, umpama pokok tidak berbuah.
Mungkin, dengan mengetahui kisah dan aktiviti murni mereka ini, kita berupaya merenung semula segala nikmat yang kita alami setiap hari. Setiap nafas yang kita hela pada setiap hari harus kita syukuri kerana pasti ada insan yang mempunyai nasib yang tidak sebaik kita di luar sana.
Gaming pada masakini bukanlah sebuah alat permainan semata-mata. Melalui gaming, ia mampu menghias jiwa mereka ini dengan warna-warni kehidupan.
Gaming itu indah, gaming itu kehidupan.


Platinum Games – Studio Yang Membangunkan Bayonetta & Nier: Automata Kini Sedang Giat Dengan Projek Baru!

Pastinya satu berita gembira bagi peminat-peminat studio daripada Jepun ini.

Platinum Games, iaitu studio yang membangunkan Bayonetta & Nier: Automata kini sedang giat membangunkan sebuah projek baru, menurut laporan OnlySP.
Berita ini telah disampaikan oleh produser daripada Platinum Games iaitu Atsushi Inaba dalam perbentangan di acara BitSummit, Kyoto baru-baru ini. Beliau turut menambah bahawa studio terbabit dijangka akan mengambil masa yang lebih panjang dalam menyiapkan siri baru ini kerana ia masih lagi dalam fasa awal penyiapan.
Platinum Games sebelum ini sedang dalam proses menyiapkan sebuah game eksklusif untuk Xbox One iaitu Scalebound tetapi ianya telah dibatalkan oleh pihak Microsoft. Buat masa ini, studio ini sedang menyiapkan Granblue Fantasy Project Re:Link untuk PlayStation 4 dan Lost Order untuk Android dan iOS.


Dapatkan Steam Summer Sale Bundles! Murah! Murah!

Dah ada diskaun, bagi diskaun tambahan dalam bundle pula! Koyak wallet lah macam ni!

Dalam Summer Sale kali ni, bundle mengikut genre telah dibuat dan ia akan diberikan extra diskaun! Steam telah Jika anda dah ada game yang didalam bundle tersebut, game tersebut tidak akan dicas.
Berikut adalah bundle yang telah disediakan oleh Steam:

The Metroidvania Bundle
The Survival Bundle
The JRPG Bundle
The Turn-Based Strategy Bundle
The Building Bundle
The Point-And-Click Bundle
The Party Games Bundle
The First-Person Puzzle Bundle


Ini Teaser Trailer Pertama The Witcher Netflix Musim Kedua – Semuanya Tentang Ciri

Setelah lama menanti, dan menempuhi bermacam dugaan ketika penggambaran dalam suasana pandemik global, akhirnya Netflix telah memperlihatkan kepada kita teaser trailer pertama The Witcher untuk musim kedua.
Trailer ini sememangnya pendek, hanya berdurasi 12 saat yang mencantumkan secebis-secebis daripada beberapa babak Ciri dalam musim kedua itu. Walaupun hanya paparan yang laju, kita dapat lihat bagaimana Ciri bukan lagi lemah seperti dalam musim pertama dan karakter yang penuh berkuasa itu sudah bersedia untuk menggocang dunia.
Jom layan:

Lost in the woods no more. Meet Ciri in #TheWitcher Season 2. #GeekedWeek pic.twitter.com/zIweEHxtYw— Netflix Geeked (@NetflixGeeked) June 11, 2021

Buat masa ini, Netflix belum mendedahkan bilakah tarikh mula tayang musim kedua The Witcher di platform streaming itu.
Dalam berita The Witcher yang lain, Netflix dan CD Projekt Red telah mengumumkan kerjasama untuk memperkenalkan sebuah acara khas yang memfokuskan kepada francais The Witcher, digelar WitcherCon.


Bethesda Sedang Membangunkan Game Indiana Jones Dengan Kerjasama Lucasfilm Games

Machine Games, studio bawah Bethesda, kini sedang membangunkan sebuah game Indiana Jones, yang akan membawakan kisah original ketika di puncak karier sang pengembara itu.
Game ini akan diketuai oleh orang kuat Bethesda, Todd Howard sebagai penerbit eksekutif, dengan kerjasama Lucasfilm Games.
JomBaca: Semua Game Star Wars, Yang Dulu Dan Seterusnya Kini Bawah Satu Jenama – Lucasfilm Games
Berita ini diumumkan oleh Bethesda di Twitter, sambil menunjukkan trailer teaser pertama. Mereka turut mengatakan yang ia akan mengambil masa yang agak lama lagi sebelum mereka berkongsikan lebih lanjut tentang game ini — menandakan game ini masih lagi dalam fasa awal pembangunan.

pic.twitter.com/XSaIwjgiOF— Bethesda (@bethesda) January 12, 2021

Machine Games merupakan studio yang terkenal membangunkan siri Wolfenstein, antaranya Wolfenstein: The New Order dan Wolfenstein: The New Colossus.


2 Game Spin-Off League of Legends Kini Dilancarkan, Riot Umum 2 Lagi Untuk 2022

Riot Games pada hari ini secara mengejutnya telah melancarkan Ruined King: A League of Legends Story, sebuah game single-player turn-based RPG yang dibangunkan oleh Airship Syndicate.
Airship Syndicate sebelum ini terkenal sebagai pembangun kepada game-game seperti Battle Chasers: Nightwar dan Darksiders Genesis.
Ruined King kini boleh dimainkan di Nintendo Switch, Xbox One, PS4, dan PC (Steam, GOG, Epic Games Store). Kedua-dua versi Xbox One dan PS4 akan mendapat naik taraf percuma apabila versi Xbox Series dan PS5 dilancarkan kelak.

Pelancaran Ruined King ini menjadikan Riot Games pada hari ini telah melancarkan dua buah game spin-off dari universe League of Legends secara serentak.
Satu lagi game yang dilancarkan pada hari ini ialah Hextech Mayhem: A League of Legends Story, seperti yang telah kami laporkan sebelum ini. Game ini bergenre rhythm-runner, dibangunkan oleh Choice Provisions, yang terkenal sebagai pencipta siri BIT.TRIP.
Hextech Mayhem kini boleh dimainkan di Nintendo Switch, PC (Steam, GOG, Epic Games Store) dan akan dilancarkan ke aplikasi mobile Netflix tidak lama lagi.

Selain itu, dalam kenyataan yang sama, Riot Games, di bawah divisyen Riot Forge, telah mengumumkan dua lagi game spin-off dari universe League of Legends yang kini berada dalam pembangunan.
Pertama, Song of Nunu: A League of Legends Story dijadualkan dilancarkan pada 2022, dibangunkan oleh Tequila Works. Bergenre single-player adventure, Song of Nunu akan dilancarkan untuk Nintendo Switch, Xbox Series X|S, Xbox One, PS4, PS5, dan PC (Steam, GOG, Epic Games Store).

Kedua, CONV/RGENCE: A League of Legends Story merupakan sebuah game single-player 2D action platformer yang dibangunkan Double Stallion, juga akan dilancarkan pada 2022.


Sekuel Filem Sonic the Hedgehog Diumumkan, Kini Dalam Produksi Awal

Filem live-action pertama Sonic the Hedgehog yang mula ditayangkan pada Februari lalu merupakan satu kejayaan global yang mengejutkan. Ia mendapat reaksi positif ramai, dan ada berita gembira untuk para penggemar filem ini.
Sekuel kepada filem Sonic the Hedgehog kini dalam pembangunan, lapor Variety. Paramount Pictures Sega Sammy telah mengesahkan bahawa filem ini bakal diterbitkan dengan mengekalkan pasukan kreatif dan pengurusan teras yang sama dengan filem pertamanya.
Jeff Fowler akan kembali sebagai pengarah, bersama-sama dengan Pat Casey dan Josh Miller sebagai penulis skrip.
Walau bagaimanapun, disebabkan filem ini masih di peringkat awal produksi, tiada sebarang butiran lanjut didedahkan.
Sonic the Hedgehog kini merupakan filem adapatasi dari video game dengan kutipan tertinggi dicatatkan untuk hujung minggu pembukaan dalam sejarah berdasarkan kutipan di Amerika Syarikat. Filem yang menampilkan hero ikonik berwarna biru itu telah menolak rekod yang sebelum ini dipegang oleh Detective Pikachu.
Apa yang korang mahu saksikan dalam sekuelnya nanti?


Kena Pancing Dengan Fishing Simulator VR , Monster of the Deep: Final Fantasy XV Diumumkan Untuk PS VR

Ramai yang bermain FFXV leka dengan mini-game memancing ikan sebagai Noctis. Kini Square Enix telah menjadikan permintaan tersebut kepada realiti dengan membuat fishing simulator di dalam VR!

Baru lah boleh memancing dengan up-close, siap ada sonar device lagi untuk kesan di mana ikan-ikan ada untuk dipancing! Pilihlah umpan dan tali terbaik dan tengok siapa dapat ikan paling besar dan ganas!
Sekarang korang bolehlah acah berada di dalam golongan rombongan Noctis, makan dan lepak sekali di tepi unggun api. Monster Of The Deep: FFXV akan berada di PS VR pada September 2017.
VR versi Prompto yang di khabarkan ketika pengumuman FFXV di E3 2016 tahun lepas kemungkinan merupakan title VR yang lain dari game memancing ini, terutamanya game tersebut asalnya adalah lebih kepada FPS. Tetapi kita dapat tengok juga dari persepktif Prompto dari trailer di atas.


Gal Gun Double Peace: Bakal Menerjah Ke Barat!

Dengan kata lain, Gal Gun Double Peace akan mendapat versi bahasa Inggeris, untuk PS4 dan Vita tahun ini!!

Pada korang yang tak tahu apa itu game Gal Gun, ia adalah game “railgun shooter”. Contoh terdekat adalah The House of The Dead ataupun Virtual Cops. Tetapi korang bukan akan menembak zombie ataupun penjenayah, tetapi menembak pelajar perempuan! Kenapa? Sebab mereka semua dah jatuh cinta dengan anda, disebabkan oleh panahan sang Cupid.

Dalam game ni, korang perlu tepis segala surat cinta dan ciuman, menerjah segala halangan untuk mencari cinta sejati dalam masa yang terhad, atau korang akan disumpah dan menjadi seorang yang forever alone! Tembak para pelajar dan guru dengan “pheromone shot” untuk menghalang mereka daripada mengganggu anda dalam mencari cinta sejati!

Berikut adalah ciri-ciri yang terdapat dalam game ini , berdasarkan apa yang ditulis oleh penerbit :
–Railgun-shooter stail anime yang cantik!: Gunakan target cursor untuk menghalang para pelajar perempuan!
–Story mode: Alami cerita dalam game ini dan saksikan sekiranya anda berjaya mencari cinta sejati di akhir game!
–Score Attack: Main level tertentu untuk capai skor tertinggi.
–Collection: Lihat pencapaian korang, galeri gambar dan juga informasi tentang semua gadis-gadis cantik di akademi!

– Pilih waifu korang!: Pilihan korang akan menukar jalan cerita dan jalan yang anda ambil sepanjang permainan.
–Doki-Doki Mode : Naikkan kegembiraan gadis-gadis sehingga ke 11 dengan teknik yang megugat hati ini dan mendapat keputusan ‘Double Peace’! Dengan ini, cinta mereka akan mencurah-curah dan memberi efek bom yang membersihkan skrin daripada musuh-musuh yang datang!
–Closet:  Anda boleh tukar apa yang dipakai oleh karakter perempuan di dalam game. Pelbagai pakaian dan kostum boleh diaplikasikan kepada pelbagai karakter mengikut citarasa. Terdapat juga kostum DLC untuk dibeli.
-Terdapat 450 panties untuk ditemui!
Ini pula livestream gameplay game ini. Saksikan!

Sebelum ini, Inti Creates telah mengumumkan bahawa mereka mencari dengan aktif untuk pengeluar untuk game ini dalam bahasa Inggeris. Sekarang, PQube akan mengendalikan tugas ini dan kita akan dapat main game ni dalam Bahasa Inggeris!
Daripada apa yang saya lihat, saya masih kurang pasti untuk beli ke tak game ni, tapi harap ada di antara korang yang berminat untuk membeli game ni di masa akan datang!


Fortnite Battle Royale: ‘Cozy Campfire’ Diperkenalkan Sebagai Item Baru, Beberapa Isu Diperbaiki

Selepas cedera bertempur, kita rileks dulu dengan unggun api ini.

Kemaskini pertama untuk tahun ini dalam Fortnite Battle Royale kini telah tiba. Terdapat item baru telah diperkenalkan dan beberapa isu telah diperbaiki.
Item baru yang ditampilkan adalah Cozy Campfire. Ia merupakan item untuk membantu pemain menaikkan semula HP seperti medkit, bandage dan sebagainya. Bagaimana ia berfungsi? Pemain perlu ‘hidupkan’ item ini di lantai, kemudian sesiapa yang berdiri berdekatan dengannya akan ditambah HP sebanyak 2 HP setiap saat, selama 25 saat.
Cozy Campire adalah adalah item dengan rarity berwarna biru dan boleh didapati di mana-mana di dalam map.
Selain itu, antara beberapa isu yang diperbaiki dalam kemaskini ini adalah kesan menari daripada Boogie Bomb kini akan hilang apabila pemain terkena tembakan. Ini bagi membuat pemain boleh menyerang balas semula apabila terkena bom ini selepas ia menerima maklum balas yang agak negatif daripada para pemain.

Di samping itu, kemaskini ini juga mengurangkan sedikit bunyi yang dikeluarkan oleh dron apabila seseorang pemain keluar daripada game atau mati. Selepas ini, pemain lain yang berada berdekatan akan kurang untuk mendengar bunyi dron ini.
Ada beberapa isu lain juga telah diperbaiki dan korang boleh baca nota patch penuh di sini.

Fortnite Battle Royale kini boleh dimainkan secara percuma di PC, PS4 dan Xbox One.
JomBaca: Fortnite Kini Adalah Raja Livestream Di PS4, Meninggalkan GTA V Dan CoD: WWII Jauh Di Belakang


Mainkan Open Beta Lawbreakers Di Steam Sekarang! Kalau Korang Suka Slow Shooter, Game Ini Bukan Untuk Korang!

Jom tengok korang cukup power tak nak main arena/hero shooter yang laju gile ini!

Open Beta Lawbreakers bermula 1 Julai dan akan berakhir pada 5 Julai ini. Korang boleh dapatkan game Lawbreakers ini di Steam!

Beta ini akan menampilkan 2 map – Vertigo dan Uplink. Bagi yang mencuba Open Beta ini, korang boleh mendapatkan sticker istimewa bagi peserta Beta yang boleh dibawa ke game penuh nanti.
Bagi yang tak tahu, LawBreakers adalah sebuah game hero shooter seperti Overwatch. Tapi gameplaynya lebih mirip kepada gameplay yang sangat laju seperti Unreal Tournament! Serius, kalau korang tak tahan motion sickness, jangan cuba.

Game hero shootre sci-fi, LawBreakers yang dibangunkan oleh pereka Gears of War Cliff Bleszinski akan dilancarkan 8 Ogos ini di platform PC dan PS4 pada harga USD30 (~RM128)!


Grand Theft Auto V Adalah Game Paling Laris Di Pasaran UK Untuk Tahun 2017 Setakat Ini! Tak Terkejut?

Kalau kami katakan sebuah game yang dilancarkan pada tahun 2013, masih lagi menjadi game paling laris pada tahun 2017, mungkin sukar untuk korang percaya – betul tak?

Namun, itulah hakikatnya. Di pasaran United Kingdom, Grand Theft Auto V adalah game paling laris untuk tahun 2017, setakat ini. Menurut laporan Gamesindustry.biz, GTAV versi fizikal telah terjual sebanyak 334,000 unit pada tahun ini sahaja di pasaran UK.
Sebagai perbandingan, Tom Clancy’s Ghost Recon: Wildlands berada di tangga kedua dengan 312,000 unit terjual, diikuti Horizon: Zero Dawn (286,538), Call of Duty Infinite Warfare (204,778) dan Resident Evil 7 (190,545).
Salah satu faktor mengapa GTAV masih cukup popular sehingga ke tahun ini adalah pastinya kerana kemaskini dan penambahan mode online yang sering ditampilkan oleh Rockstar. Gunrunning, Deadline, Motorcycle Club adalah beberapa daripada sekian banyak kemaskini terbaru yang dibawakan ke dalam GTA Online.
Sekiranya korang tidak tahu, GTAV kini adalah video game ke-4 paling laris dalam sejarah, yang mana ia dijangka bakal mendaki ke tangga ke-3 tidak lama lagi.

GTA V dilancarkan buat kali pertama di platform PS3 dan Xbox 360 pada tahun 2013, kemudian dikeluarkan di PS4 dan Xbox One pada tahun 2014, dan akhir sekali dikeluarkan di PC pada April 2015.
JomBaca: GTA Online: Ini Caranya Untuk Mainkan Misi Kapal Angkasa Makhluk Asing Secara Sah, Tanpa Perlu Hacking


Siri Anime DOTA: Dragon’s Blood Akan Ditayangkan Di Netflix Pada Mac

Tanpa sebarang desas-desus yang kedengaran, Netflix terus mengumumkan siri anime adaptasi daripada francais video game yang cukup popular milik Valve, Defense of the Ancients (Dota).
Netflix bukan sahaja mengumumkannya, malah turut memperlihatkan trailer pertama dan mendedahkan tarikh mula tayangan iaitu pada 25 Mac ini.

Berjudul DOTA: Dragon’s Blood, ia akan menyajikan 8 episod yang akan ditayangkan di seluruh dunia melalui platform penstriman itu.
DOTA: Dragon’s Blood mengisahkan Davion, Dragon Knight tersohor yang bertekad untuk menghapuskan kesengsaraan dari muka bumi. Apabila bertembung dengan puteri mulia dan purba bernama Mirana yang dalam misinya tersendiri, karakter Dota 2 ini akan terlibat dengan peristiwa-peristiwa lebih besar yang tidak pernah beliau bayangkan.
Siri anime ini dibikin oleh Studio MIR, Ashely Edward Miller (X-Men: First Class, Thor and Black Sails) sebagai penulis dan penerbit eksekutif serta Ryu Ki Hyun sebagai penerbit eksekutif bersama.


DotA 2: Isu Visa Menghantui Pemain DotA! Kali Ini LGD Terima Padah.

Dengan kejohanan The International 2016 (TI6) semakin hampir, kesemua pasukan yang menyertai kejohanan ini perlu berada di Seattle, Amerika Syarikat sekurang-kurangnya pada penghujung minggu ini.

sumber: gosugamer
Namun isu visa menjadi satu masalah yang menghalang pasukan-pasukan yang bertanding untuk berbuat demikian. Terbaru masalah ini melanda salah seorang daripada pemain LGD Gaming iaitu Xue ‘September‘ Zhichuan.
Visa September telah ditolak sebanyak 4 kali dan ini dikatakan berpunca daripada sejarah pendidikan beliau yang bermasalah. Dengan masalah melanda September, tempat beliau akan digantikan oleh jurulatih merangkap pemain simpanan LGD Gaming iaitu Wang ‘Banana‘ Jiao.
Berikut adalah kenyataan rasmi berhubung isu Visa September:

We regret to announce that team’s fourth position support player, September, visa still has not went through and will be unable to represent LGD at TI6. In these hard trying times, we have sent a request to Valve to use our substitute. We have decided to use TI4’s champion support – who is also our current coach – Banana to replace September. We hope that this veteran can use his experience and skill to help control the damage. The team will leave for Seattle on the 30th of July

Adakah perubahan di saat-saat akhir ini akan menggangu momentum perjalanan pasukan LGD Gaming pada kejohanan TI6 ini nanti? Sama-sama kita nantikan.
ADIOS!!


Game-Game Dari Jepun Kini Ada Diskaun Di PlayStation Store Asia! Dapatkannya Sebelum 31 Mei!

Murah! Murah! Jualan murah! Diskaun sebanyak 70% untuk game khas dari Jepun hanya di PlayStation Store!

PlayStation Asia mengadakan jualan game Jepun kegemaran anda dengan harga berpatutan bermula pada hari ini sehingga 31 Mei. Game-game dari Jepun terkenal kini mengambil diskaun sehingga 70%, dan jika anda ialah pelanggan PS Plus, diskaun akan diberikan 80%.
Antara game terkenal dari Jepun dalam jualan ini yang menarik perhatian kami adalah seperti:

Dark Souls III
World of Final Fantasy
Naruto Shippuden
Devil May Cry

dan bermacam-macam game lagi menanti di PlayStation Store…
Dapatkan game Jepun yang anda suka sementara tawaran masih lagi ada hari ini sehingga ke 31 Mei 2017. Anda boleh mula membeli belah di sini.


Franck Ribery Ketawakan Wajahnya Sendiri Dalam FIFA 20 – PES 2020 Cuba ‘Tenangkan’ Keadaan

Zaman kegemilangan Franck Ribery mungkin sudah berakhir pada ketika ini. Musim ini, beliau baru sahaja berpindah dari Bayern Munich ke Fiorentina.
Bukan lagi seorang pemain bintang sebut-sebutan dunia, maka, mungkin sebab itulah EA Sports tidak ambil peduli tentang ketelitian wajah beliau dalam siri game bola sepak terbaru keluaran mereka, FIFA 20.
Dalam tweet terbaru yang dikeluarkan Ribery, beliau telah memuatnaik screenshot wajahnya dalam FIFA, dan beliau tertawa melihatnya. Sememangnya wajah yang berbeza sama sekali jika dibandingakn dengan wajah sebenar terkini beliau.
Kata Ribery: “Main FIFA 20 dengan anak-anak baru-baru ini. Hey EA Sports… Siapa dia ini?”. Ketika artikel ini ditulis, tweet tersebut berjaya mendapat lebih daripada 14 ribu retweet dan lebih 68 ribu likes.

Played #FIFA20 with my kids not long ago. 🕹 Hey @EASPORTSFIFA…Who is this guy? 🤔🤨🤣 pic.twitter.com/fjCBjO4FOx
— Franck Ribéry (@FranckRibery) October 17, 2019
Apa yang menariknya ialah apabila akaun Twitter rasmi Pro Evolution Soccer telah membalas tweet tersebut dengan memuanaik screenshot wajah Ribery dalam PES 2020 yang sememangnya cukup realistik. Giliran Konami pula berseloroh dengan berkata: “Hey Franck! Kenal siapa dia ini?”
https://twitter.com/officialpes/status/1184856693861163009?s=20
Maaf peminat tegar FIFA, saban tahun, pasti wajah pemain dalam FIFA akan jauh ketinggalan berbanding wajah pemain dalam PES yang sungguh bagus.


Electronic Arts (EA) Kini Lebih Dibenci Berbanding Trump Organization Di Amerika Syarikat

Syarikat penerbitan video game paling dibenci!

Dengan apa yang telah berlaku dalam kontroversi game Star Wars Battlefront II pada tahun lepas, boleh kita katakan kebanyakan gamers di luar sana semakin “benci” kepada Electronic Arts (EA).
Terbaru, menurut laporan USA Today, EA menduduki tangga kelima dalam senarai syarikat paling dibenci di Amerika Syarikat. Senarai ini menjadikan EA adalah syarikat daripada industri video game yang paling dibenci.
Lebih menarik, EA lebih dibenci berbanding syarikat-syarikat lain seperti The Trump Organization, Uber, Facebook dan United Airlines.

Di bawah adalah senarai 20 syarikat paling dibenci di Amerika Syarikat yang dikeluarkan oleh USA Today:

Equifax
Fox Entertainment Group
NFL
University of Phoenix
Electronic Arts
Foxconn Technology Group
Sprint
Vice Media
Spirit Airlines
Cigna
Wells Fargo
The Trump Organization
Sears Holdings
Uber
Comcast
Monsanto
CenturyLink
Facebook
United Airlines
The Weinstein Company


Gravity Rush Remastered Di PS4!

Mungkin ramai yang berminat untuk bermain game Gravity Rush ini, tetapi memandangkan ia hanya dikeluarkan pada PS Vita, jadi mungkin korang terpaksa membatalkan niat korang tu.

Developer, JAPAN Studio akhirnya merealisasikan impian korang apabila mengumumkan tarikh release game ini pada 2 Februari 2016. Game ini telah di’remastered’ kan khas untuk konsol PlayStation 4.

Di dalam game yang berkonsepkan Action Role-Playing Game – Open World ini, korang akan bermain sebagai Kat- gadis comel yang seksi berkeupayaan untuk mengawal graviti dan mengunakan kelebihan ini untuk menyelamatkan orang ramai dari ribut gravity dan juga serangan raksasa iaitu Nevi.
JomBaca: Tokyo Game Show 2015: Gravity Rush ke PS4!
So macam mana guys?? Bulan Februari game ni keluar. Apalagi kumpul la duit tu kalau korang berminat.
ADIOS!


Titanfall 2 Ultimate Edition Diumumkan – Mode, Senjata, Map Dan Banyak Lagi!

Titanfall 2 sekarang boleh didapati di Origin Access, perkhidmatan berasaskan langganan itu menawarkan akses tanpa had kepada game-game Origin dengan harga $5 untuk sebulan atau $30 untuk setahun.

Korang tidak mahu mendaftar untuk bayaran bulanan? Jangan risau kerana korang ada pilihan kedua iaitu Titanfall 2 Ultimate Edition, bundle yang menghimpunkan kesemua DLC peta-peta, senjata-senjata dan game mode serta beberapa juga penambahan bonus.

Edisi ini juga memasukkan sekali seperti skin Scorch and Ion Prime Titan, skin Deluxe Edition Warpaint dan Nose Art for six Titans, Deluxe Edition Camo untuk kesemua Titans, Pilots dan senjata-senjata. Callsign Deluxe Edition dan Underground R-201 Elite Warpaint. Pakej ini juga didatangkan dengan “Jump Starter Pack” yang mana membuka kesemua Titans dan taktikal Pilots serta juga token sepuluh kali ganda XP dan kredit in-game 500.
Apa yang menariknya, Titanfall 2 nampaknya bertambah baik dari hari ke hari. Ia bermula dengan agak perlahan kerana semasa waktu pengeluarannya, game ini tersepit di antara Battlefield 1 dan Call of Duty: Infinite Warfare. Tapi EA berkata dalam pengumuman Ultimate Edition bahawa jumlah pemain sudah berkembang sejak beberapa bulan yang lepas. “Satu perkara yang baik untuk dilihat selepas setahun pelancarannya.”


DotA 2: Misi Balas Dendam!! Kali Ni Di German

Hola!! Gamers, dengar semua orang-orang kampung!! Di sini ade satu pengumuman!! Tudia, DotA 2 Fall Major Tournament 2015 sudah tiba.

Pertandingan The Frankfurt Major ini akan berlangsung pada 16 November 2015 dan berakhir pada 21 November 2015. Pertandingan kali ini akan di adakan di Frankfurt, German.

Sebanyak 16 team dari seluruh dunia akan berentap bagi merebut hadiah terkumpul iaitu USD 3,000,000. Wow!! Banyak tuh!! Pertandingan ini juga menjadi misi kepada semua team untuk membalas dendam dengan kekalahan mereka pada peringkat 16 terbaik.
Di khabarkan Team Malaysia ada menghantar wakil iaitu Team Fnatic yang juga di dalam misi memperbaiki mutu permainan dan akan cuba menduduki tempat teratas di peringkat akhir nanti.

So doa-doakan la Team Fnatic akan layak bertanding diantara 16 team tu tau. So guys hope berita ni dapat menggembirakan fans DotA 2 terutamanya, so jumpa nanti di Fall Major Tournament, penulis nak sambung main DotA 2.
ADIOS!!


Evolve Boleh Dimainkan Secara Percuma Dan Kini Dikenali Sebagai Evolve: Stage 2!

Akhirnya siri Evolve telah menerima update sebagai versi Free-to-Play.

Setelah mengalami pelbagai kontroversi seperti terlalu kurang content, akhirnya Turtle Rock Studios telah mengambil keputusan untuk mengeluarkan versi terbaru Evolve yang dikenali sebagai Evolve: Stage 2. Bagi mereka yang telah membeli game ini, ia juga akan menerima update terbaru ini.
Di samping telah menjadi versi Free-to-Play, Evolve: Stage 2 turut memuatkan pelbagai update seperti reka-semula class, perk system yang diperbaharui, dan juga reka-semula map yang sudah sedia ada.

Turtle Rock Studios juga menyatakan bahawa bagi mereka yang telah membeli versi awal Evolve akan menerima pelbagai kelebihan dan hadiah. Namun begitu, masih belum ada info apa yang bakal diberikan oleh mereka.
Studio tersebut juga telah mengaku dengan kesilapan mereka sebelum ini dan bertekad untuk mendapatkan peminat-peminat lama serta yang baru melalui Evolve: Stage 2.
Evolve: Stage 2 sudah boleh diperolehi melalui Steam. Masih belum ada berita samada versi Free-to-Play akan menemui peminat di konsol.


Immortals Fenyx Rising, Game Ubisoft Seakan Zelda: Breath of the Wild Akan Dilancarkan 3 Disember

Game yang paling mendapat perhatian utama dalam acara digital Ubisoft Forward awal pagi tadi ialah Immortals Fenyx Rising, yang dahulunya dikenali dengan judul Gods and Monsters.
Ubisoft telah memperlihatkan dua buah trailer baharu untuk Immortals Fenyx Rising — pertamanya ialah trailer sinematik, dan keduanya pula ialah trailer gameplay yang turut menampilkan ulasan daripada pembangun.
Korang boleh saksikan kedua-dua trailer di bawah, yang mana visualnya, pengarahan seni dan gameplay pasti akan mengingatkan kita kepada The Legend of Zelda: Breath of the Wild yang cukup popular di Nintendo Switch.

Immortals Fenyx Rising akan dilancarkan pada 3 Disember 2020 untuk PC, PS4, PS5, Xbox One, Xbox Series X, Switch dan Stadia.


Nak Main PvE Destiny 2? Siap Sedia Untuk Menghadap Selama 50 Jam!

Bungie menjanjikan pelbagai aktiviti kepada pemain dalam keluaran Destiny kali ini.

Majalah Edge telah berpeluang mencuba sebahagian besar bahagian PvE bagi Desitny 2 dan perkara ini telah dikongsi oleh pengguna-pengguna Reddit.
Dalam isu Edge 310, terdapat temubual bersama Mark Noseworthy selaku ketua projek bagi Destiny 2 dimana beliau telah menyatakan bahawa secara umumnya testers telah mengambil masa sebanyak 55 jam untuk menyelesaikan bahagian PvE. Jumlah masa yang diperlukan ini pasti suatu yang mengagumkan jika dibandingkan dengan keluaran Destiny yang sebelum ini.
Selain itu, berikut adalah antara intipati yang boleh didapati dari keluaran tersebut

Energy weapon akan menyebabkan letupan pada musuh apabila shield yang digunakan oleh mereka habis sepenuhnya.
Pemain perlu menamatkan Nightfall strikes dalam had masa yang terhad. Oleh itu, pemain harus merancang strategi sebelum memulakan setiap sesi.
Terdapat lebih 80 mission dan aktiviti yang mempunyai penceritaan yang menarik dan bakal memberikan cabaran kepada pemain.

Destiny 2 akan diterbitkan pada 6 September 6 untuk PS4 & Xbox One manakala 24 Oktober untuk PC.


Tales of Berseria Akan Dipasarkan Pada 2017, Versi Asal Dikekalkan

Bandai Namco telah mengumumkan bahawa Tales of Berseria akan dipasarkan sekitar bulan Mac 2017 untuk pasaran PC dan PS4.
Disamping itu, mereka turut menyatakan tiada pertukaran untuk penapisan akan dilakukan untuk kandungan game ini. Ini adalah kerana watak utama untuk Tales of Berseria iaitu Velvet Crowe telah memakai pakaian yang agak seksi.
Produser ToB, Yasuhiro Fukaya telah memberi kenyataan yang berikut (dialih bahasa).

“Saya percaya bahawa mereka yang memberi sokongan pada siri ini inginkan kandungan yang sama dengan versi jepun. saya juga Yakin ini adalah pilihan yang paling ideal dan terbaik untuk memberikan pengalaman yang seragam kepada versi barat. saya berjanji Velvet akan kekal sama.”

Nampaknya peminat siri Tales tidak perlu risau untuk sebarang penukaran demi penapisan atas pegangan Yasuhiro Fukaya.
Bagi mereka yang tidak beberapa kenal akan Velvet Crowe, beliau merupakan seorang lanun yang telah berjangkit dengan satu penyakit yang dikenali sebagai Daemonblight. Ia membenarkan manusia untuk bertukar kepada demon – yang membenarkan manusia tersebut melakukan serangan yang lebih ganas dan merbahaya.
Tales of Berseria akan dipasarkan untuk PC dan juga PlayStation 4.


Xbox Play Anywhere Akan Dilancarkan Pada 13 September Nanti!

Xbox Play Anywhere, sebuah program yang berfungsi untuk memainkan game terus ke Xbox One dan PC Windows 10 dengan satu pembelian sahaja akan dilancarkan pada 13 September, Microsoft mengesahkannya kepada Polygon pada minggu ini.

Program baru itu telah diumumkan oleh Microsoft semasa di persidangan E3 pada bulan lalu. Play Anywhere akan menyimpan progress anda ke dalam satu fail, mengesan setiap achievements dan ia tidak akan dikenakan bayaran lebih daripada game biasa.
Ia juga bermakna, mana-mana DLC yang anda beli akan boleh dimainkan pada kedua-dua sistem. Ini termasuk game tambahan, pas bermusim dan in-game unlocks.

Perkhidmatan tersebut memerlukan anda mempunyai edisi kemaskini Windows 10 Anniversary dan kemaskini musim panas di konsol Xbox One anda. Play Anywhere hanya akan menyokong versi muat turun untuk game, tetapi tidak untuk versi cakera.
Walaupun Microsoft telah menyenaraikan tajuk pelancaran game yang akan menyokong perkhidmatan itu. Mereka agak kurang jelas bila perkhidmatan itu akan disiarkan secara langsung. Tetapi awal minggu ini, mereka mengesahkan masanya.

“Kemaskini Windows 10 Anniversary dan kemaskini musim panas Xbox One membolehkan Windows Store di Windows 10 dan Xbox One menyokong game Xbox Play Anywhere,” ujar jurucakap Microsoft.
“Kemudian, bermula dengan pelancaran ReCore pada musim luruh ini dan diikuti dengan Forza Horizon 3, Gears of War 4, Halo Wars 2 dan lain-lain. Apabila anda membeli permainan video secara digital yang menyokong Xbox Play Anywhere, anda mempunyai akses kepada permainan video tersebut di kedua-dua Xbox One dan Windows 10 PC untuk satu harga dan progress anda, game saves serta achievements boleh dikongsi dengan lancar untuk kedua-dua platform.”
Game yang menyokong Play Anywhere akan disenaraikan di dalam laman web rasmi dan termasuk icon Play Anywhere di online store.
Game yang tersenarai adalah seperti berikut:

Gears of War 4
Forza Horizon 3
ReCore
Sea of Thieves
Halo Wars 2
Scalebound
Killer Instinct Season 3
State of Decay 2
Ark : Survival Evolved
Cuphead
We Happy Few
Crackdown 3


The Evil Within 2 Perkenal Salah Satu Musuh Yang Bakal Dihadapi – Puaka Wanita Berkepala Tiga!

Saksikan gameplay terbaru The Evil Within 2.

Bethesda telah berkongsi sebuah video bagi The Evil Within 2 yang sedikit sebanyak memberikan kita pemahaman tentang gameplay video game yang dibangunkan oleh Tango Gameworks ini.
Tidak dapat dinafikan bahawa sedikit sebanyak The Evil Within 2 bakal memberikan perasaan cemas kepada mereka yang mencubanya kelak.
Menurut Tango Gameworks, keluaran kali ini akan memberikan pelbagai pilihan kepada pemain untuk melakukan pengubahsuaian watak, kebolehan mencipta senjata/item dan kawasan yang lebih luas untuk diselongkar.
The Evil Within 2 akan diterbitkan pada 13 Oktober bagi PC, PS4 dan Xbox One.


FFXV : Active Time Report Bakal Datang Dan Screenshots Magic, Stealth Yang Baru !

Square Enix kembali menghangatkan Final Fantasy XV dengan mengumumkan Active Time Report yang bakal datang pada 30 Januari 2016 ini, dan beberapa screenshots baru yang awesome!

Kepada yang tidak biasa apa itu Active Time Report, event ATR ini dilakukan live dari pihak Square Enix sendiri, dengan developer berkongsi cerita-cerita dan info-info baru mengenai FFXV. Di event ini juga, pihak developer cuba menjawab beberapa soalan daripada peminat-peminat. ATR yang paling terbaru adalah pada 4 bulan yang lepas di Tokyo Games Show 2015.

ATR ini akan bersiaran pada 30 Januari 2016, di channel Youtube Square Enix Presents dengan English sub! Di ATR kali ini, pihak developer berjanji akan menghidangkan kita dengan battle footage terbaru, Nilflheim Empire, dan macam-macam lagi!
Dalam masa yang sama, Square Enix turut menghadiahkan kita dengan 4 screenshots FFXV yang terbaru! Screenshots terbaru ini menunjukkan beberapa perkara yang boleh dilakukan Noctis & rakan-rakan semasa battle!
Antaranya adalah penggunaan magic, Fire, yang tidak asing lagi dalam dunia Final Fantasy. Screenshot berikut menunjukkan Noctis menggunakan Fire untuk berlawan dengan Magitek Armor. Kalau Fire dah dapat macam ini punya image, cuba bayangkan macam mana rupanya kalau Noctis menggunakan ability Fire yang kuat, Firaja. Fuh, pasti buat mulut anda ternganga!

Aerial Strike juga boleh dilakukan untuk berlawan dengan musuh/monsters!

Apa yang menarik dengan FFXV kali ini adalah dengan kemunculan Stealth. Di screenshot berikut, Noctis boleh bergerak secara senyap-senyap untuk inflitrate kawasan musuh. Macam MGS pulak hehe.
 FFXV bakal menemui anda pada 2016 dan nantikan official announcement untuk official release date pada March 2016 nanti!
JomBaca: FFXV: Map Altissia Yang Sangat Besar Sampai Developer Pun Sesat!


PewDiePie Kecewa Dan Tampil Menafikan Kontroversi Bersama Warner Bros.

Pihak lain yang membuat kesalahan, PewDiePie pula yang mendapat tempias!

Beberapa hari lepas, Internet terutamanya scene gaming telah heboh mengenai kontroversi yang timbul antara beberapa Youtubers, termasuk PewDiePie, dengan pihak penerbitan game Warner Bros. JomGaming yang memetik laporan daripada The Verge telah melaporkan bahawa Federal Trade Commission (FTC) di Amerika Syarikat telah mencapai penyelesaian dengan Warner Bros. mengenai dakwaan bahawa syarikat penerbitan itu gagal untuk mendedahkan bahawa mereka telah membayar beberapa Youtuber untuk memberikan liputan positif tentang Middle Earth: Shadow of Mordor.
Dalam kata mudah, PewDiePie telah dituduh bahawa beliau telah menerima tajaan daripada Warner Bros. untuk memberikan review positif tentang game tersebut, namun tidak menyatakan bahawa review tersebut merupakan review berbayar.

Terkini, PewDiePie dalam video terbaru di channel Youtube-nya telah tampil memberikan penafian tentang isu ini – dengan nada yang sangat kecewa dan marah. Berikut adalah beberapa perkara penting yang dilontarkan beliau mengenai penafian bahawa beliau sama sekali tidak bersalah dalam isu ini:

Video yang kononnya memberikan review positif untuk Middle Earth: Shadow of Mordor adalah video yang telah dimuatnaik dua tahun lepas.
Ya, memang beliau menerima wang daripada Warner Bros., namun beliau menyatakan dengan jelas di description bahawa video tersebut telah ditaja oleh Warner Bros.
Ya, Warner Bros tidak mewajibkan untuk para Youtubers yang telah ditaja untuk menyatakan bahawa mereka telah ditaja. Namun, PewDiePie tetap menyatakan tajaan tersebut dalam description untuk tidak menimbulkan sebarang kekeliruan.
Laporan mengatakan beliau memberi “game review” positif. Namun, bagaimana beliau boleh memberikan “game review” sedangkan beliau bukanlah seorang reviewer. Video yang dimuatnaik hanyalah video gameplay Middle Earth: Shadow of Mordor yang menunjukkan bahawa beliau sangat seronok memainkannya. Tiada sebarang “review” dilakukan.

PewDiePie pada akhir video penafiannya itu telah menegaskan bahawa beliau adalah mangsa keadaan oleh pihak-pihak media yang suka memetik namanya tanpa usul periksa yang lanjut. Ini kerana para Youtubers yang bersalah dengan tidak menyatakan tajaan tersebut adalah mereka yang tidak sepopular PewDiePie.


Selepas Kerajaan Umumkan Pelaburan RM10j, Razer Pula Akan Melabur RM10j Lagi Untuk Esports Di Malaysia

Antara tarikan dalam Belanjawan 2019 yang dibentangkan Menteri Kewangan, Lim Guan Eng semalam ialah pelaburan RM10 juta yang akan diagihkan kepada industri esports tanah air.

Mendengarkan khabar yang cukup positif ini, syarikat perkakasan gaming tersohor dunia, Razer telah mengumumkan yang mereka akan melabur sebanyak RM10 juta juga kepada industri ini di Malaysia. Mengumumkannya melalui laman Twitter, CEO Razer, Min-Liang Tan memuji pelaburan yang diumumkan oleh Kerajaan Malaysia itu dengan mengatakan yang ia adalah suatu yang progresif untuk melabur sebanyak itu untuk golongan belia dan millenial.

Bro, it's an incredibly progressive budget for Malaysia to commit MYR10M to esports for the youth and millennials. In light of that, I will also be investing MYR10M for esports in Malaysia in 2019. Let's bring esports to the next level together!
— Min-Liang Tan (@minliangtan) November 2, 2018
Menteri Beliau dan Sukan, Syed Saddiq membalas pengumuman Min-Liang Tan itu dengan menyatakan penghargaan kepada beliau. “Ini ialah satu langkah mantap dalam mewujudkan satu ekosistem yang lebih besar dan lebih mapan untuk esports di Asia Tenggara,” ujar Saddiq.

Thanks bro! This is a huge step in creating a bigger and more sustainable ecosystem for esports in ASEAN. https://t.co/LkXnN329Bd
— Syed Saddiq 🇲🇾🌺 (@SyedSaddiq) November 2, 2018
Buat masa ini, CEO Razer itu masih belum mendedahkan apakah bentuk pelaburan yang akan dibawakan oleh syarikat gaming gergasi itu. Apakah ia termasuk dalam perancangan mereka yang mengumumkan tentang minat untuk membangunkan bandar hiburan digital di Malaysia, yang pertama di Asia Tenggara? Sama-sama kita tunggu pengumuman mereka seterusnya.


Day One Patch Bagi Final Fantasy XV – Info Lanjut Bakal Tiba Minggu Hadapan

Square Enix telah mengumumkan bahawa mereka akan memberikan info lanjut mengenai day one patch untuk Final Fantasy XV kelak.

Day one patch ini akan didatangkan dengan pelbagai fungsi baru dan penambahan untuk Final Fantasy XV, umum Twitter rasmi bagi Final Fantasy XV dan kami menjangkakan update ini bakal tiba pada 21 November nanti.

We’ve important news Monday about further enhancements and upgrades the dev team have added to #FFXV for release day on 29th November [1/3]
— FINAL FANTASY XV (@FFXVEN) November 18, 2016

#FFXV went gold, but the development team wanted to carry on working and add extra features, so we’ll tell you about them next week [2/3]
— FINAL FANTASY XV (@FFXVEN) November 18, 2016

These extra features will be available as an automatic download from launch day and we think you’ll really enjoy them [3/3]
— FINAL FANTASY XV (@FFXVEN) November 18, 2016
Walaupun kononnya ditunda untuk mengelakkan day one patch, nampaknya Final Fantasy XV bakal menerimanya juga hasil daripada beberapa masalah yang dihadapi pemain dalam demo Judgment Disc yang diterbitkan baru-baru ini.
Final Fantasy 15 akan diterbitkan pada 29 November ini untuk PS4, PS4 Pro dan Xbox One.


The Elder Scrolls Online: Elsweyr Expansion Kedua Kepada Season of The Dragon

The Elder Scrolls Online (ESO): Elsweyr adalah expansion terbaru open-world MMORPG yang sudah pun tiba sejak Jun 4 2019.

Elsweyr membawa pengembaraan ke kampung halaman Khajit homeland, sesuai untuk pemain lama atau baru memulakan kembali perjalanan epik mereka. Class baru turut diperkenalkan iaitu Necromancer, di mana pemain boleh menyeru roh mati untuk settlekan kerja kotor mereka.
DLC ini adalah sebahagian dari Season of the Dragon. Bahagian pertama bermula awal tahun ini dengan Wrathstone memberi pemain untuk menerokai dungeon baru dan kemudian disambungi dengan Elsewyr yang memperkenalkan story quest baru dan naga yang majestik.
Lagi 2 bahagian terkahir Scalebreaker dan Dragonhold akan diperkenalkan dengan tambahan story dan dungeon untuk diterokai dalam tahun ini.


Respawn Kini Fokus Kepada Apex Legends & Jedi Fallen Order, Pembangunan Titanfall Seterusnya Ditangguh

Respawn Entertainment telah mengeluarkan kenyataan terbaru tentang apakah yang berlaku di sebalik tabir studio pembangunan itu.

Beberapa poin penting telah dinyatakan. Pertama, Respawn mendedahkan bahawa mereka akan kekal dengan perancangan mereka untuk mengeluarkan kemaskini dan kandungan baru untuk Apex Legends mengikut musim-musim yang telah ditetapkan.
Atau dalam kata lain, Respawn tidak mahu mempercepatkan kandungan baru yang dikeluarkan, secara mingguan misalnya, dan tetap dengan pendirian mereka walaupun ada yang mengkritik bahawa Apex Legends terlalu perlahan dalam mengeluarkan kemaskini baru.
Kenyataan ini semestinya kelihatan seperti jawapan balas kepada laporan beberapa hari lalu bahawa staf di Epic Games telah ditekan teruk oleh syarikat tersebut kerana ingin sentiasa mengeluarkan kandungan baru untuk Fortnite pada setiap minggu. Polygon melaporkan bahawa staf Epic Games terpaksa bekerja 70 jam seminggu untuk mengejar segala kerja yang telah ditugaskan.
Selain itu, kenyataan terbaru Respawn ini turut berkongsikan tentang apakah perancangan mereka tentang game-game yang sedang dan bakal dibangunkan oleh mereka.

Respawn mengumumkan bahawa pasukan mereka kini terbahagi kepada dua, iaitu kumpulan yang menyokong Apex Legends, serta kumpulan yang sedang membangunkan Star Wars: Jedi Fallen Order. Maka, bagi menyokong penuh Apex Legends, mereka akan menangguh game akan datang untuk Titanfall.
Mereka tidak menukar apa-apa sumber dari kumpulan Apex Legends, serta tiada penarikan staf dari kumpulan Star Wars: Jedi Fallen Order untuk membangunkan game baru. Jadi, kepada mereka yang menantikan game Titanfall yang seterusnya, harap bersabarlah ya.

Ketulusan Respawn dalam mendedahkan apakah yang berlaku dalam studio mereka pada waktu ini seharusnya dipuji. Langkah mereka untuk tidak menekan para pekerja dengan membebankan dengan terlalu banyak tugasan juga harus diberikan kredit yang secukupnya.


7 Game Akan Diberi Percuma Oleh Ubisoft Sempena Ulang Tahun Ke-30!

Ada “Ubi” ada batas, ada budi ada balas.

Bersempena dengan ulang tahun ke-30 Ubisoft, syarikat ini akan memberikan 7 digital PC games percuma pada setiap bulan bermula pada bulan ini. Untuk Jun 2016, mereka memberikan Prince of Persia: The Sands of Time, dan anda boleh muat turunnya sekarang!

Setelah anda muat turun games-game ini, ia akan menjadi milik anda buat selamanya. Maka, dapatkannya sekarang kerana masa adalah terhad!
Anda boleh dapatkan game-game ini di sini.


Fallout 76 Tidak Akan Dilancarkan Di Steam, Muat-Turun Hanya Melalui Bethesda.net

Steam ditinggalkan.

Selain mendedahkan yang versi beta Fallout 76 adalah game yang sama dengan game penuh, serta segala progress dalam beta akan dibawa ke game penuh; FAQ di laman web Fallout 76 turut mendedahkan platform mana game ini dilancarkan.
Bethesda menyatakan yang Fallout 76 tidak akan dilancarkan di Steam, sebaliknya game ini hanya akan boleh dimuat-turun dari Bethesda.net. Kedua-dua versi, versi beta dah game penuh, perlu didapatkan dari laman rasmi Bethesda itu.
Ia satu tindakan yang agak mengejutkan daripada Bethesda. Tidak mahu melancarkan game ini ke Steam, iaitu platform gaming yang paling ramai pengguna di dunia ialah satu tindakan yang agak berani. Melihat perancangan Bethesda ini, kita mungkin boleh membuat kesimpulan awal bahawa mereka benar-benar yakin dengan Fallout 76 sehingga ia bakal mampu menarik ramai pemain ke laman rasmi mereka.
Kita saksikan bagaimana strategi mereka ini akan berjaya ataupun sebaliknya.

Fallout 76 akan dilancarkan sepenuhnya pada 14 November 2018 untuk PC, PS4 dan Xbox One.


42 Game Trailer Diperlihatkan Di Pentas E3 2017 Xbox, 22 Daripadanya Game Eksklusif – Saksikan Semuanya Di Sini

Sidang media Xbox di pentas E3 2017 baru sahaja berakhir sebentar tadi. Apa yang boleh kami katakan adalah WOW! Microsoft cukup mengganas pada tahun ini.

Highlight utama dalam sidang media ini pastinya adalah pengumuman nama rasmi Project Scorpio, iaitu Xbox One X. Dilancarkan pada 7 November ini dengan harga USD499, Xbox One X menampilkan spesifikasi paling berkuasa di dalam sejarah Microsoft.
Di samping itu, sesuatu yang cukup mengagumkan, pentas Xbox tadi telah memperlihatkan 42 game trailer, dengan 22 daripadanya adalah game eksklusif khas untuk Xbox One. Ada lagi yang mengatakan Xbox tiada game yang menarik untuk dimainkan?
Kalau korang terlepas untuk saksikan livestream sebentar tadi, korang boleh saksikan kesemua game trailer tersebut di bawah.
Xbox One X

Assassin’s Creed Origins

Forza Motorsport 7
https://youtu.be/Dokpy_KIuyA
Minecraft
https://youtu.be/Nq_Q77bJ3H0
Metro: Exodus

PlayerUnknown’s Battlegrounds
https://youtu.be/m0Tnp-3W3z4
State of Decay 2

Crackdown 3
https://youtu.be/k_9fG8hPCi0
Life is Strange: Before the Storm
https://youtu.be/Dj-2Q4nCMAw
Sea Of Thieves

Dragon Ball FighterZ

Anthem

The Last Night

Deep Rock Galactic

The Darwin Project

Black Desert

Artful Escape

Tacoma

Cuphead

Super Lucky’s Tale

Ashen

19 Game Daripada ID @ Xbox Montage

Middle-earth: Shadow of War

Ori And The Will of the Wisps

Code Vein

Masih ada lagi banyak sidang media yang akan berlangsung sepanjang E3 2017 ini. Korang boleh dapatkan jadual penuhnya di sini.


Metro Exodus Janjikan Map Lebih Besar Di Permukaan Bumi, Boleh Gunakan Kenderaan!

Memang lain dari Metro yang korang kenal selama ini!

Bagi peminat francais game FPS survival horror, Metro iaitu Metro 2033 dan Metro Last Light – korang pasti akan teringat aksi tembak-menembak melawan makhluk mutasi dunia bawah tanah yang penuh kegelapan dan radiasi.

Menurut satu artikel Game Informer, Metro Exodus nanti akan membawa korang keluar ke permukaan bumi (malangnya ia bukan game open-world) dan bermain misi-misi linear yang menggerakkan cerita in-game yang akan berlangsung selama setahun!
Ingat tak semasa 4A Games mengumumkan game ini di E3 dengan paparan art rasmi yang menunjukkan trek keretapi? Di permukaan, korang akan mengembara di atas Aurora, keretapi bergerak yang juga merupakan hab sosial Metro Exodus. Yang menariknya, rupabentuk Aurora dan penumpang di dalamnya akan berubah sepanjang perjalanan Metro Exodus nanti.
Selain itu, artikel tersebut menggariskan bagaimana Metro Exodus akan banyak menumpukan kepada sistem crafting, looting dan ekonomi baru.
Metro Exodus akan dilancarkan sekitar September – November 2018 nanti di platform PC, PS4, dan Xbox One.


Konami Dan PES Bakal Kehilangan Lesen Rasmi Untuk AC Milan Dan Inter Milan

Pemain Pro Evolution Soccer (PES) dan peminat dua kelab gergasi Milan, AC Milan dan Inter Milan? Ada berita kurang baik untuk korang.
Konami telah mengumumkan bahawa mereka telah kehilangan lesen untuk menggunakan AC Milan dan Inter Milan secara rasmi dalam game bola sepak mereka, PES.
Walau bagaimanapun, Konami menegaskan yang penampilan kedua-dua kelab Itali itu tidak akan terjejas dalam eFootball PES 2020. Malah, ia turut tidak menjejaskan pemain yang sudah didapati dalam mode myClub dan boleh digunakan seperti biasa dalam game.
Mereka tidak menyatakan secara jelas, namun kemungkinan besar kehilangan lesen ini akan berkuatkuasa bermula dari PES 2021 dan mereka akan kembali menggunakan nama, logo dan jersi palsu untuk kedua-dua kelab itu.
“Melangkah ke hadapan, kami akan terus memperkuatkan kerjasama sedia ada dan mengangkat hubungan baharu bagi menyediakan pengalaman eFootball yang terbaik,” kata Konami.
Buat masa ini, masih belum ada kenyataan yang dikeluarkan oleh pihak lain selain Konami. Walau bagaimanapun, kita mungkin boleh menjangkakan ke manakah lesen-lesen rasmi ini akan berpindah, iaitu ke siri game FIFA keluaran EA Sports. Dalam beberapa bulan akan datang, mungkin FIFA pula akan mengumumkan kerjasama mereka bersama kedua-dua kelab Milan ini.
EA Sports sudah mula memperlihatkan FIFA 21. Game bola sepak akan datang itu akan dilancarkan terlebih dulu di PC (Origin, Steam), PS4 dan Xbox One pada 9 Oktober 2020. Kemudian, ia akan tersedia untuk dimainkan di PS5 dan Xbox Series X apabila kedua-dua konsol itu dilancarkan yang dijadualkan pada hujung tahun ini.
Konami masih belum mengumumkan apa-apa tentang PES 2021.


Lelaki Ini 3D Print & Bina PC Gaming RGB Paling Meriah!

Pencahayaan RGB – suka atau tidak, hasil kerja lelaki ini tetap mengagumkan!

Richard Clinton, dari 8-Bit Builder, seorang individu di dalam komuniti 3D printing telah berkongsi hasil kerjanya – sebuah casing PC gaming dengan pencahayaan RGB paling bling bling pernah kitorang tengok!

Beliau telah menghabiskan sebulan untuk 3D print keseluruhan casing PC ini dan 20 jam untuk menyambung wayar ke kesemua 440 LED. Komponen-komponen LED ini kemudiannya dikawal ASUS Aura Sync.

Bagi korang yang bertanya – apa spesifikasi PC ini? Richard telah menyenaraikan komponen-komponen yang dipasang di dalam PC gaming beliau ini:Mobo: ROG Maximus X HeroGPU: ROG Strix GeForce GTX 1070 RAM: TEAM GROUP T-FORCE DELTA RGB DDR4 GAMING MEMORY 16 GBSSD:TEAM GROUP T-FORCE DELTA SSDThermaltake: 600w RGB PSUKorang boleh layan album gambar PC yang dinamakan Aurora Cubes ini di dalam album di bawah:

Amacam? PC gaming korang boleh challenge ke? Kalau ikut pepatah PC gamerz, “lagi banyak RGB, lagi laju PC gaming” – PC gaming Aurora Cubes ini pastinya PC paling laju dan berkuasa di muka bumi sekarang.
Korang boleh follow Richard di 8-Bit Builder, ada banyak lagi gambar dan hasil kerja 3D print yang lain untuk korang kagumi.


Just Cause 3: Unboxing Just Cause 3 Collector’s Edition!

Haha, nih dia unboxing Just Cause 3 Collector’s Edition oleh JomGaming! Jom layan!

JomBaca: Just Cause 3: Pembalasan Dendam Yang Menggila!!
Avalanche Studios – developer yang menghasilkan Mad Max ini, kembali dengan susulan kepada francais Just Cause. Kali ini dengan map yang lebih besar, tambahan kenderaan untuk korang cilok dan juga tambahan gadgets buat Rico.
JomBaca: Just Cause 3: Gameplay Nampak Ohsem, Logic Simpan Dalam Poket.
Ramai yang berkata game Just Cause ini memang pelik – tapi itulah sebenarnya keunikan francais ini. Lakukan kemusnahan secara berleluasa sebagai Rico, (ex)spy dari The Agency bagi mendapatkan XP dan tunjukkan kreativiti korang melakukan serangan melayang dari udara, masuk kereta kebal kemudian panjat naik ke jet menggunakan grappling hook dan macam-macam lagi! Grappling hook yang sama juga lah yang menjadi replika dalam Collector’s Edition Just Cause 3 ini!
JomBaca: Just Cause 3: 1000km? Bapak Besar Map Kau!
Dengan Collector’s Edition Just Cause 3 ni, korang akan dapat game Just Cause 3, artbook Just Cause 3 32-mukasurat, map Kepulauan Medici dan poster artwork memaparkan Rico Rodriguez sedang beraksi bersama grappling hook, dan replika Grappling Hook itu sendiri!
Replika Grappling Hook.
Artbook 32-mukasurat Just Cause 3.
Poster Just Cause 3.
Poster map Kepulauan Medici tempat Just Cause 3 dimainkan.
So, kasi layan video unboxing Collector’s Edition Just Cause 3 dari JomGaming. Nantikan video-video lain dari JomGaming di masa akan datang nanti!
[su_box title=”JomBeli!” box_color=”#ff0000″]Khas untuk pembaca JomGaming! Korang boleh Pre-Order Just Cause 3 dengan menghantar ‘JGJC3‘ ke Inbox Partner Seller kitorang dan dapatkan diskaun RM5!
Dapatkan penghantaran launch-day PERCUMA terus ke kawasan anda bagi yang menetap di Lembah Klang!
[/su_box]


Ini 3 Laptop Gaming Terbaru Dari Level51 – FORGE-15R, FORGE-15S Dan FORGE-15X

Bermula semalam, Level51 telah melancarkan siri laptop gaming yang digelar FORGE. Dalam siri FORGE, tiga model diperkenalkan, iaitu FORGE-15R, FORGE-15S dan FORGE-15X.
Menurut kenyataan akhbar yang dikeluarkan, FORGE-15R merupakan laptop gaming pertama mereka yang dikuasakan oleh DESKTOP 65W AMD processors. Melalui pengubahsuaian yang boleh dilakukan mengikut spesifikasi yang disediakan, FORGE-15R bermula pada harga RM3,899.
Untuk FORGE-15S dan FORGE-15X pula, masing-masing bermula pada harga RM3,420 dan RM5,099.
Di bawah ialah spesifikasi dan pilihan pengubahsuaian yang disediakan oleh Level51 untuk siri FORGE ini:

Untuk butiran lanjut, korang boleh layar laman web Level51.


Tencent Dilaporkan Mahu Menjadi Pemegang Saham Terbesar Dalam Ubisoft

Syarikat game gergasi, Tencent Holdings mahu membeli lebih banyak dari Ubisoft, malah mahu menjadi pemegang saham terbesar.
Satu laporan dari Reuters mendedahkan bahawa Tencent, sebuah syarikat game dan media sosial terbesar di China merancang untuk menaikkan jumlah saham dalam syarikat Ubisoft Entertainment SA sebagai pusat utama dalam pasaran game global.

Tencent meraih sebanyak 5% saham dalam Ubisoft pada tahun 2018 selepas berlaku ketegangan antara Ubisoft dan Vivendi. Menyebabkan Vivendi menjual ke semua sahamnya dan bersetuju untuk tidak membeli saham dalam syarikat tersebut selama sekurang-kurangnya 5 tahun.
Kini, Tencent sedang melihat untuk melebarkan capaiannya dan dilaporkan telah berhubung dengan CEO Ubisoft, Yves Guillemot untuk meluahkan rasa minat mereka untuk meningkatkan saham Tencent dalam Ubisoft. Buat masa sekarang, tidak pasti berapa peratuskah saham yang Tencent mahu beli dari Ubisoft.

Walau bagaimanapun, laporan baru-baru ini mengatakan Ubisoft menjadi sasaran untuk pemerolehan dari syarikat game China itu. Seberapa besar pemerolehan itu? Masih misteri. Tetapi Ubisoft sekarang bernilai $5.3 billion sementara keluarga Guillemot memiliki sebanyak 15% saham dalam bisnes. Itu meletakkan saham Guillemot pada nilai sebanyak $795 juta.
Ada yang mengatakan Tencent boleh tawarkan sehingga 100 euros sesaham untuk mendapatkan saham tambahan. Satu peningkatan dari tawaran lepas iaitu sebanyak 66 euros sesaham. Tambahan pula, sumber-sumber mengesahkan Tencent mahu memperoleh saham-saham dari pemegang saham umum untuk menjadikannya sebagai pemegang saham terbesar dalam syarikat. Harga saham Ubisoft melonjak 15% selepas berita itu diumumkan oleh Reuters.


Death Stranding Director’s Cut Diumumkan Untuk PS5, Saksikan Trailer Yang Ada Aura Metal Gear Solid

Hideo Kojima mungkin masih lambat lagi untuk mendedahkan game baharu beliau akan datang, namun kita boleh nikmati sesuatu yang baharu daripada air tangannya.
Kojima Productions telah mengumumkan Death Stranding Director’s Cut untuk PS5 — versi remastered kepada Death Stranding yang pertama kali dilancarkan pada 2019.
Satu teaser trailer telah diperlihatkan, memaparkan Sam Bridges berkelakuan agak lucu yang pastinya akan membuat peminat Metal Gear Solid terhibur. Apakah kelakuan itu, korang kena tengok sendiri dalam trailer di bawah:

Buat masa ini, Death Stranding Director’s Cut belum ada tarikh pelancaran.


Kenapa Server Fortnite Bermasalah Minggu Lalu? Sebab Cecah 3.4 Juta Pemain Serentak!

Server Fortnite tak mampu tampung.

Masih ingat masalah yang dihadapi Fortnite pada minggu lalu? Sebilangan besar pemain tidak dapat masuk ke dalam game, apatah lagi bermain, yang melarat selama beberapa hari.
Terbaru, Epic Games baru sahaja mengeluarkan kenyataan, menjelaskan kepada para pemain apakah isu yang dihadapi oleh mereka di balik tabir sepanjang masalah itu berlangsung dengan penerangan yang cukup teknikal.
Secara ringkasnya, Fortnite pada 3 dan 4 Februari lalu telah berjaya mencecah 3.4 juta pemain serentak, dan ia telah membuatkan server game ini tidak mampu menampungnya. Ketidakmampuan ini telah menimbulkan beberapa isu yang lain pula.
Di sebalik berita tidak baik ini, jumlah 3.4 juta pemain serentak ini sebenarnya berita yang besar buat Fortnite. Ia secara langsung telah berjaya memotong jumlah pemain serentak yang berjaya dicapai oleh PlayerUnknown’s Battlegrounds – yang mana pernah mencecah seramai 3.2 juta pemain serentak.
Tapi harus diingat, jumlah 3.2 juta pemain serentak yang dicapai oleh PUBG ini hanyalah data yang dikeluarkan di Steam (PC), manakala PUBG di Xbox One tidak pernah mengeluarkan data jumlah pemain serentak.

Jumlah pemain serentak yang dicapai oleh Fortnite, iaitu 3.4 juta, ini pula adalah gabungan di tiga platform – PC, PS4 dan Xbox One.


Map Klasik Call of Duty, Carentan Akan Kembali Dalam WWII

Carentan, sebuah pekan yang terletak di negara Perancis ini telah menjadi medan peperangan buat beberapa kali dalam game-game Call of Duty berkaitan sejarah Perang Dunia Kedua dan ia akan kembali membuat kemunculan dalam Call of Duty: WWII.
Kepada korang yang sudah mencuba game ini akan diberikan map klasik ini sebagai bonus. Ia nampaknya Activision ialah satu-satunya penerbit yang tinggal yang mempunyai niat untuk memisahkan komuniti online pada hari ini.

Seperti semua game Call of Duty, Season Pass akan memberikan pemain kandungan empat DLC utama sepanjang tahun 2018. Pek-pek add–on akan melebarkan map multiplayer kompetitif terbaru dan juga tambahan kepada kandungan Nazi Zombies dan War Missions.
Call of Duty: WWII bakal diterbitkan pada 3 November bagi PC, PlayStation 4 dan Xbox One.
JomBaca: Saksikan Story Trailer Call of Duty: WWII Yang Pertama – Penuh Aksi, Emosi, Drama, Letupan!


Medal of Honor: Pacific Assault Kini Percuma Di PC! Dapatkannya Di Origins Sekarang!

#BarangFreeBarangBaek datang lagi!

Medal of Honor: Pacific Assault kini boleh korang dapatkan secara percuma untuk platform PC. Game yang telah dikeluarkan pada tahun 2004 ini telah dimasukkan ke dalam tawaran “One the House” di Origins.
Tawaran “One the House” adalah kempen yang dijalankan EA untuk memberikan game-game percuma. Tiada sebarang tarikh bilakah tawaran ini akan tamat, tapi kebiasaannya ia adalah dalam masa yang terhad. Jadi, dapatkannya dengan cepat sebelum tawaran ini berakhir!
Game ini pernah diberikan percuma juga pada Mac tahun lalu.
Korang boleh dapatkan Medal of Honor: Pacific Assault secara percuma di sini.


Wild West And Wizards: Boleh Beli or Boleh Blah!?

Apa akan jadi kalau filem The Good, The Bad and The Ugly bergabung dengan filem Harry Potter. Jawapannya korang akan dapat Wild West and Wizards.
Wild West and Wizards merupakan sebuah game indie open-world RPG yang menggabungkan elemen-elemen seperti eksplorasi, menembak, penggunaan magik dan mencari loot. Ia dibangunkan dan diterbitkan oleh Lavaboots Studios untuk platform PC. Jadi, bagaimana dua konsep ini boleh bertembung? Mulakan dengan plot dahulu.
Plot
Untuk jalan cerita, Wild West and Wizards lebih mementingkan environmental storyline di mana pemain sendiri perlu menjelajah ke kawasan-kawasan yang berada di sekitar negara tanah merah untuk mencari kisah sebenar yang tersembunyi. Pemain akan dapat informasi tentang sesuatu perkara itu sama ada dengan membaca journal, mencari klu atau berinteraksi dengan NPC.
Bagi penulis, sesetengah kawasan sememangnya mempunyai cerita menarik yang tersendirinya. Kadangkala ia penuh dengan misteri membuatkan pemain ingin terus menjelajah ke kawasan tersebut untuk merungkai misteri yang ada.

Namun, kesemua cerita itu hanyalah lebih kepada cerita sampingan untuk quests semata-mata. Dan bukannya plot utama, ini kerana Wild West and Wizards seakan-akan tiada jalan cerita utama yang boleh memberikan sebab yang kuat kepada pemain untuk terokai dunia game ini.
Permainan dimulakan dengan pemain bangkit dari lubang kubur selepas dibantu oleh seorang NPC. Dia memberitahu pemain supaya berhati-hati dengan dunia luar sana dan itu sahaja. Tidak ada sebarang plot tentang siapa yang cuba untuk membunuh pemain dan kenapa, apa sahaja yang boleh menguatkan lagi tujuan pemain untuk menjejakkan kaki ke dunia berbahaya Wild West.
Gameplay
Sebagai permulaan, pemain kena mencipta karakter sendiri dari pilihan jantina, rambut, warna mata sehingga ke warna kulit. Terdapat sekurang-kurangnya lima pilihan berbeza untuk setiap kategori. Untuk kelas, pemain boleh pilih salah satu sama ada Gunslinger, Wizards atau Witch Doctor.

Gunslinger lebih menumpukan kuasanya pada senjata apinya dengan kebolehan seperti lock-on pada sasaran untuk tingkatkan kekuatan dan ketepatan semasa menembak.
Wizard lebih menumpukan kepada kuasa magiknya dengan pemain boleh melontarkan bebola api dan ais ke arah musuh.
Manakala Witch Doctor pula lebih mementingkan kuasa pertahanan magik dan menyerap kuasa dari pihak musuh.
Di antara ketiga-tiga kelas ini, Wizard yang paling kuat, mungkin terlalu kuat sampai boleh kalahkan musuh yang lebih tinggi level dari pemain.
Statistik pemain dibahagikan kepada health, mana, stamina, agility, finesse, smarts, toughness, wit, armor, cold resistance, heat resistance dan nature resistance. Bagi penulis, kesemua bahagian memberikan impak kepada pemain kecuali smarts dan wit yang agak samar-samar impaknya ke atas pemain.

Pemain boleh berjalan, lompat, berlari dan melakukan dodge untuk elak serangan dari musuh. Penulis jarang menggunakan kebolehan dodge ini kerana pergerakannya tidak memberikan maklum balas yang jelas kepada pemain sama ada pemain sudah betul-betul mengelak serangan musuh atau tidak. Tapi apa yang pelik dalam game ini, tiada butang untuk tunduk.
Pemain boleh membawa dua senjata pada satu-satu masa. Ini merangkumi senjata api seperti double barrel shotgun, shotgun, rifle dan revolver. Semasa zoom-in, pemain boleh menggunakan kebolehan lock-on yang boleh didapati untuk ketiga-tiga kelas. Fungsi itu bagi memudahkan pemain untuk membidik sasaran semasa zoom ini, tetapi itu terpulang kepada pemain sama ada mahu menggunakannya atau tidak.
Pergerakan pemain akan menjadi perlahan semasa reload, perkara yang sama akan terjadi semasa pemain menggunakan items. Terdapat beberapa jenis peluru yang boleh pemain gunakan seperti peluru normal, rare dan basic. Setiap satunya memberikan kesan damage berbeza ke atas musuh.

Pemain boleh gunakan sehingga enam kuasa magik. Setiap enam slot yang tersedia boleh ditukarkan dengan kuasa magik lain jika pemain sudah dapat skil magik baru. Pemain boleh menggunakan kuasa magik dan menembak secara serentak semasa berlawan dengan musuh. Pemain boleh gabungkan serangan dua magik berbeza ke atas musuh untuk kesan yang lebih baik. Kuasa magik yang disediakan sangat menarik untuk pemain bereksperimen semasa berlawan.
Elemen loot merupakan antara fokus utama dalam Wild West and Wizards. Setiap tempat akan tersimpan chests yang boleh pemain buka untuk dapatkan sama ada senjata, pakaian dan skrol magik yang digunakan untuk unlock kuasa baru.
Namun agak menjengkelkan apabila sesetengah chest tidak boleh dibuka kerana pemain perlu dapatkan kunci yang mempunyai tahap berbeza. Senjata, pakaian dan magik akan memberikan kesan ke atas statistik pemain bergantung kepada tahapnya sama ada normal, rare atau epic. Namun, kebanyakan item seperti senjata dan pakaian hanya mengubah warna dan statistik, tidak ada sebarang variasi dari segi corak dan reka bentuk.

Inventory juga disediakan untuk pemain mencari dan mengumpul item-item yang boleh dijual di kedai sebagai tukaran kepada wang. Wang itu pula boleh digunakan untuk upgrade senjata, magik dan pakaian pemain. Setiap kills atau quest yang telah diselesaikan akan diberikan experience points kepada pemain yang mana pemain boleh tingkatkan 17 jenis talents apabila telah capai level up.
Pemain akan bertembung dengan beberapa buah pekan yang mana pemain boleh mencari quest baru, berinteraksi dengan NPC dengan pilihan dialog walaupun tidak memberikan apa-apa kesan dan melakukan jual beli di kedai-kedai. Setiap tempat baru yang diterokai, pemain kena mencari teleport rune yang mana membolehkan pemain fast travel ke tempat lain. Walaupun tanpa teleport rune, pemain masih boleh fast travel dengan hanya membuka map.

Bercakap mengenai map, game ini mempunyai navigasi map yang paling teruk pernah penulis lihat. Pertama, untuk mencari quest dalam map, tidak ada fungsi seperti klik dan terus tuju ke kawasan misi dalam map. Sebaliknya, penulis kena gunakan mouse untuk tarik berkali-kali dalam kawasan map untuk mencari sendiri di mana quest itu berada, sangat menyakitkan.
Kedua, tidak ada fungsi seperti tag location, ini kerana game ini menggunakan kompas sebagai penanda arah tuju. Tapi nampaknya kompas di atas skrin itu seperti tidak ada fungsi sekiranya pemain perlu membuka map berkali-kali. Jika game ini menyediakan mini map pun sudah cukup membantu.
Juga, game ini mempunyai obsesi dengan tidak mahu pause game. Dari ruangan map sehingga ke ruangan menu. Penulis boleh bertimbang rasa lagi dengan ruangan map dan ruangan statistik/inventory pemain. Tapi pada ruangan menu, pemain perlu klik pada pause untuk pastikan game itu benar-benar pause. Lebih baik jika ruangan menu itu terus automatik menjadi pause.

Musuh dibahagikan kepada tiga — raksasa, gunslinger dan wizards. Gunslinger fokus kepada menembak, wizards lebih kepada magik dan raksasa selalunya lebih kuat daripada pemain. Walau bagaimanapun, berlawan dengan mereka seperti berlawan dengan orang sama kerana tidak ada sebarang perbezaan dari segi attack pattern yang boleh mencabar pemain dari segi pergerakan, menembak dan penggunaan magik. Walaupun menarik tapi setiap pertembungan boleh jadi repetitif.
Oleh sebab kebanyakan musuh akan tunggu di satu kawasan, perjalanan dari satu tempat ke satu tempat menjadi bosan. Dunia sudah cukup besar, tapi kosong. Tidak ada sebarang musuh atau raksasa yang berlegar-legar di merata tempat yang boleh mendatangkan bahaya kepada pemain. Yang ada hanyalah, kala jengking sahaja. Dunia luas, perjalanan menjadi bosan, game ini mungkin boleh masukkan fungsi kenderaan seperti kuda atau penyapu terbang. Pembangun boleh luaskan lagi idea ini dalam game mereka.
Grafik

Game ini menggunakan grafik gaya polygon yang seakan-akan meyerupai game Team Fortress 2. Walaupun nampak cantik dan menarik, namun game ini mempunyai masalah dari segi animasi. Tidak ada sebarang ekspresi pada wajah setiap NPC, malah mereka tidak langsung mengedipkan mata. Pergerakan setiap karakter juga nampak kaku. Animasi untuk reload juga nampak malas dengan hanya menunjukkan peluru masuk ke dalam senjata dengan sendirinya tanpa tangan karakter bergerak.
Terdapat banyak bugs juga dalam game ini antaranya seperti dialog pada karakter NPC tidak muncul, quest tidak diaktifkan, items untuk misi muncul balik walaupun pemain sudah ambil dan pemain boleh melepasi dinding atau tiang bangunan. Kadangkala, framerate juga akan menurun semasa bermain.

Untuk settings grafik, game ini menyediakan Vsync, field of view, bloom, motion blur, volumetric lighting dan chromatic aberration.
Muzik dan bunyi
Game ini tidak ada suara untuk setiap karakter. Dari segi bunyi seperti tembakan dari senjata api adalah baik, tapi boleh dipertingkatkan lagi. Muzik dalam game ini bagus dengan bunyi guitar akustik yang sememangnya menaikkan mood pemain sebagai seorang koboi/ahli sihir yang sedang mengembara. Ketiadaan suara dari karakter manusia mahupun dari monster membuatkan game ini hilang immersion kerana suara dan bunyi amat memainkan peranan penting dalam game.
Keseluruhan – BOLEH BELI or BOLEH BLAH!?
Wild West and Wizards mempunyai konsep yang menarik, namun pembangun game memilih jalan selamat dan tidak mahu meluaskan lagi idea yang lebih menarik ke dalam game mereka. Game ini mempunyai dunia yang luas dan menarik, tapi kosong. Gameplay yang bagus, tapi boleh menjadi repetitif dengan variasi musuh yang sama serta tidak mencabar. Terdapat banyak bugs yang boleh membantutkan permainan.
+ Kuasa magik yang menarik dan pelbagai
+ Dunia yang ada banyak kawasan menarik
+ Muzik yang bagus
+ Grafik yang ada gaya tersendiri
– Banyak bugs dan animasi yang kurang cantik
– Tidak banyak variasi musuh yang mencabar
– Gameplay boleh jadi repetitif
– Navigasi map yang teruk
– Dunia luas tapi kosong


Jom cuba Dead Space Demake yang percuma ini

View this post on Instagram            A post shared by JomGaming (@jomgaming)


E3 2016: Battlefield 1: Gameplay Eksklusif Daripada Para Youtubers!

Sekiranya anda seorang peminat tegar Battlefield, pastinya anda tidak mahu terlepas menyaksikan gameplay eksklusif ini!

Dalam livestream Battlefield 1 yang dilakukan awal pagi tadi, kita kurang dapat melihat gameplay dari perspektif seorang pemain secara tetap. Dengan livestream yang disaksikan melalui spectator mode, pastinya ia sering bertukar-tukar kamera.
Pasti ramai yang tertanya-tanya, bagaimana rupanya menerbangkan kapal terbang, menggunakan sniper rifle, mengendalikan kereta kebal dan banyak lagi dari perspektif sebenar dalam jangka masa yang tetap.
Terkini, beberapa Youtubers telah memuatnaik video eksklusif yang mana memperlihatkan gameplay mereka pagi tadi. Semestinya, sebagai seorang gamer, inilah perspektif yang anda mahu tonton, bukan dari perspektif para selebriti Hollywood! Haha!
Gameplay 44 minit oleh LevelCap:

Gameplay kapal terbang oleh PonylionHD:

Gameplay sniper rifle oleh JackFrag:

Gameplay mengendalikan kereta kebal oleh Doom49:

Gameplay Assault oleh Matimio:

JomBaca: E3 2016: Gameplay Trailer Battlefield 1 Paparkan Suasana WW1 Sebenar!


No Straight Roads: Encore Edition Akan Dilancarkan Ke Steam Hujung Bulan Ini

Setelah mengumumkannya lebih sebulan yang lalu, Metronomik telah mendedahkan tarikh pelancaran No Straight Roads: Encore Edition untuk platform Steam.
No Straight Roads: Encore Edition akan dilancarkan pada di Steam pada 21 Oktober 2021.
Sementara menunggu, korang sudah boleh masukkannya ke dalam Wishlist.
Seperti dijadualkan, setelah setahun menjadi eksklusif di Epic Games Store untuk platform PC, No Straight Roads akan dilancarkan pula ke Steam pada tahun ini.
Selain membawakan segala kandungan dari game asal, Encore Edition akan menampilkan beberapa kandungan tambahan seperti koleksi muzik-muzik dengan adunan baharu dari artis baharu dan lama, sinematik pembukaan baharu, penambahbaikan kualiti hidup, kandungan artwork dari para peminat, serta kandungan bertemakan Krismas yang dilancarkan tahun lalu.
Saksikan trailer untuk No Straight Roads: Encore Edition:

Setelah bertahun menimba ilmu di bawah Square Enix, yang mana projek terakhirnya di Jepun adalah sebagai ketua pereka Final Fantasy XV, Wan Hazmer Wan Abd Halim kembali ke tanah air untuk mencurah bakti dalam industri gaming tempatan.
Bersama-sama dengan Daim Dziauddin, bekas artis konsep Street Fighter V, yang juga sepupunya, mereka telah mengasas Metronomik, sebuah studio pembangunan game tempatan yang berpangkalan di Kuala Lumpur.
Game pertama Metronomik — No Straight Roads.
Dalam reviu Boleh Beli or Boleh Blah!?, JomGaming mengatakan bahawa No Straight Roads menyajikan sebuah gameplay aksi bertemakan muzik yang menggabungkan kedua-duanya dengan amat bijak. Walaupun mempunyai glitch yang agak mengjengkelkan, namun sebagai sebuah game pertama dari studio yang kecil dengan skala pelancaran yang begitu besar, serta betapa komitednya Metronomik untuk memperbaikinya, ia bolehlah kita maafkan.
No Straight Roads kini boleh dimainkan di PC, PS4, Xbox One dan Switch.


Sukan Olimpik Paris 2024 Mungkin Akan Membuka Pintu Kepada Esports

Olimpik 2024 di Paris mungkin akan memasukkan pertandingan video game esports. Paris disahkan akan menjadi tuan rumah untuk sukan Olimpik 2024 di International Olympic Committee yang berlangsung di Lima, Peru selepas pesaingnya Los Angeles bersetuju untuk menjadi tuan rumah pada tahun 2028.

Co-presiden jawatankuasa bidaan Olimpik Paris, Tony Estanguet memberitahu kepada akhbar berkaitan dengan mengadakan perbincangan dengan komuniti gaming kompetitif dan International Olympic Committee (IOC) untuk berbincang mengenai memberikan gamer prospek untuk bertanding mendapatkan pingat emas Olimpik.
Ledakan populariti dari esports telah membawa masuk banyak golongan muda ke dalam arena untuk bertanding, telah memperkenalkan gaming oleh Sukan Asia. Ia akan menjadi sukan penuh untuk edisi tahun 2022. Walaupun maklumat mengenai video game manakah yang akan dipilih untuk pertandingan itu masih belum diberitahu.
Estanguet percaya bahawa kehebatan digital patut dipertimbangkan sebagai sukan yang sah jika Olimpik mahu mengekalkan relevannya kepada generasi baru.

“Kita kena melihatnya kerana kita tidak boleh mengatakannya. Ia bukannya mengenai kita. Ia juga bukan mengenai Olimpik.” Estanguet memberitahu kepada akhbar berkaitan di London. “Golongan muda, mereka berminat dengan esports dan perkara berkaitan. Kita perlu melihatnya, berjumpa dengan mereka dan mari kita cuba jika kita boleh membina jambatan.”
“Saya tidak mahu berkata ‘tidak’ dari awal lagi. Saya fikir ia menarik untuk berinteraksi dengan IOC, dengan keluarga esports untuk memahami dengan lebih mengenai prosesnya dan kenapa ianya sangat berjaya.”
Senarai acara-acara untuk Sukan Olimpik 2024 di Paris akan mula dibentuk pada tahun 2019 sementara senarai rasmi untuk sukan yang dipilih akan diumumkan selepas sukan Olimpik Tokyo 2020.
Pada tahun 2014, bekas ketua pegawai kreatif Blizzard, Rob Pardo berkata terdapat hujah yang menarik untuk dibuat untuk gaming menjadi sebahagian daripada Sukan Olimpik. “Saya rasa cara anda melihat esports adalah yang ianya sangat memerlukan set kemahiran kompetitif dan anda lihat gamer profesional ini dan pergerakan refleks sepantas kilat serta mereka pantas dalam membuat keputusan. Apabila anda lihat mereka beraksi pada setiap minit, jelas mereka mencapai lebih dari 300.”
Bunyinya seperti ianya masih di peringkat awal untuk esports menyertai Sukan Olimpik, jadi kita tidak tahu video game manakah yang akan dipilih, format jenis apakah yang akan digunakan atau yang lain.


Berita Kencang Untuk Xbox Di E3

Mungkinkah Xbox akan memberikan saingan hebat kepada PlayStation pada E3 tahun ini?
Buat kali pertama, pasukan Xbox diminta menghadiri walkthrough untuk sepanjang sesi E3 kelak. Ketua kepada divisi Xbox iaitu Phil Spencer menyatakan bahawa dia teruja dengan apa yang dia lihat tetapi terdapat beberapa lagi perkara perlu diselesaikan.

Good day seeing whole show, for the first time, end to end. More work to do but coming together #XBOXE32016
— Phil Spencer (@XboxP3) May 20, 2016
Tweet ini adalah respon kepada klip video Gears of War 4 yang telah dipertontonkan kepada beliau.

Sidang akhbar untuk Xbox di E3 akan bermula pada 20 Jun pada pukul 12:00 pagi. Microsoft menjanjikan pelbagai pengalaman baru akan hadir pada tahun ini dan tahun-tahun mendatang.
Bagi mereka yang meminati siri Gears of War, pasti tertunggu-tunggu berita mengenainya.


Gabe Newell Kata Tak Perlu Perjanjian Formal Dengan Microsoft Untuk Bawa Call of Duty Ke Steam

Valve menghargai usaha Microsoft untuk terus menyokong Steam dan berkata perjanjian formal tidaklah penting untuk kerjasama kedua-dua pihak.
“Kami gembira Microsoft berusaha untuk menggunakan Steam untuk mencapai para pelanggan dengan Call of Duty apabila pengambil-alihan Activision ditutup,” kata CEO Valve Gabe Newell dalam kenyataan di Kotaku.

Beliau juga berkata Microsoft yang sudah berada lama dalam Steam memberikan satu pertanyaan bahawa sambutan gamer adalah positif. Pihaknya di Steam akan terus membina ciri-ciri yang berharga bukan sahaja kepada Microsoft tapi kepada semua pengguna dan rakan kongsi.
Gabe Newell juga menjelaskan Microsoft ada menghantar draf rancangan komuniti jangka masa panjang untuk mengekalkan Call of Duty di Steam. Tapi beliau mengatakan tidak perlu berbuat perkara sebegitu.

Newell berkata Valve tidak percaya dalam memperolehi mana-mana rakan kongsi melalui perjanjian formal dengan harapan untuk membawa game masuk ke Steam.
Beliau juga mengambil tahu tentang Phil Spencer dan pasukan Xbox yang selalu mengikuti komitmen dan kepercayaan mereka. Microsoft juga ada motivasi untuk meletakkan Call of Duty pada platform lain yang pemain mahukan.
Baru-baru ini, Microsoft komited untuk membawa Call of Duty ke platform Nintendo untuk 10 tahun akan datang jika pengambil-alihan Activision Blizzard berjaya. Spencer juga berkata Microsoft masih tidak mendapat kata sepakat dengan PlayStation untuk menerima syarat-syarat yang hampir sama.


FIFA Street Kembali Ke FIFA 20, Sebuah Mode Baru Yang Dipanggil “Volta Football”

Masih ingat bila kali terakhir korang layan FIFA Street?

Malam tadi, EA Sports melalui acara EA Play telah mengumumkan bahawa mode seakan FIFA Street akan diperkenalkan ke dalam FIFA 20. Mode ini akan digelar Volta Football.
Volta Football akan mempunyai story mode dan liga online yang bertarung untuk kenaikan dan penurunan divisyen. Kick Off juga akan ada mode ini yang akan menampilkan pemain-pemain profesional sebenar. Selain itu ada juga Volta World di mana korang akan membina satu skuad yang terdiri daripada beberapa pemain.
Terdapat beberapa jenis perlawanan dalam Volta Football ini, iaitu: 3v3 Rush (tiada penjaga gol), 4v4, 4v4 Rush, 5v5 dan Futsal profesional, yang mana dimainkan oleh 5 orang pemain.
Lebih banyak perlawanan yang dimenangi, lebih banyak skin kosmetik yang korang akan unlock untuk korang hiasi ke pemain ciptaan korang.
Volta Fooball akan dimainkan di dalam beberapa arena seperti sangkar “undergroud” di London, di atas atap bangunan Tokyo dan banyak lagi.

FIFA akan dilancarkan pada 27 September nanti untuk PC, PS4 dan Xbox One.


Welch Vineyard Kembali Ke Star Ocean 5 Pulak!

Jika anda peminat siri Star Ocean, anda mungkin mengenali watak gadis comel (atau annoying, ikut taste anda) ini yang bernama Welch Vineyard.
Dalam berita terbaru dari Famitsu, gadis yang membantu anda untuk craft items ini akan menemui anda di Star Ocean 5! Welch muncul dalam setiap siri Star Ocean, dan hanya menjadi playable character di game Star Ocean: First Departure dan Star Ocean: Second Evolution.
 Nampaknya Welch akan kembali kepada skema warna asalnya iaitu rambut blonde dan baju birunya (hanya dalam Star Ocean 4, warna rambut Welch dan bajunya adalah berwarna ungu).
Welch nampaknya akan meneruskan legasi sebagai non-playable character, mempunyai kepakaran dalam item research dan membantu mengajar anda untuk craft items. Jika anda pernah bermain Star Ocean sebelum ini, anda pasti tahu bahawa crafting items adalah penting untuk mendapat senjata dan aksesori yang lebih awesome dan kuat untuk anda menghadapi musuh.

Star Ocean 5 : Integrity & Faithlessness bakal dilancarkan di Jepun pada 31 Mac 2016 untuk PS4 dan PS3, dan di NA/EU/Asia pada tarikh yang bakal diumumkan kemudian pada tahun ini.


Cyberpunk 2077 Keluarkan 3 Video Trailer Baru, Saksikan Lebih Aksi Karakter Keanu Reeves

Tengah malam tadi, CD Projekt Red telah mengadakan episod kedua untuk Night City Wire, iaitu acara digital yang berkongsikan bermacam kandungan baharu yang akan ditampilkan ke dalam game open-world mereka akan datang, Cyberpunk 2077.
Daripada livestream yang berlangsung kira-kira 25 minit itu, terdapat tiga trailer utama yang diperlihatkan.
Trailer pertama ialah cerita di balik tabir bagaimana mereka menghidupkan sebuah kumpulan rock dalam game itu, digelar SAMURAI, yang menampilkan Johnny Silverhand sebagai vokalis, iaitu karakter yang mengimbas 3D wajah Keanu Reeves. Video ini memaparkan bagaimana CDPR bekerjasama dengan kumpulan rock dari Sweden, Refused dalam menghasilkan lagu-lagu rock untuk Cyberpunk 2077.

Trailer kedua pula memperkenalkan kepada para pemain tentang Lifepaths yang akan boleh pemain pilih ketika awal permainan game ini kelak. Lifepaths ialah kisah silam yang pernah dilalui oleh karakter utamanya, V. Pemain akan diberi pilihan untuk memilih daripada tiga kisah Lifepaths — iaitu Corpo, Nomad, atau Street Kid. Setiap Lifepaths akan menyajikan kisah silam dan pembawaan watak yang berbeza untuk meneruskan game ini.

Akhir sekali, trailer ketiga pula boleh dikatakan lebih ringkas. CDPR memperlihatkan beberapa senjata api dan senjata tajam yang terdapat dalam Cyberpunk 2077. Antaranya ialah Tsunami Nekomata, Thermal Katana, Projectile Launch System dan banyak lagi.

Korang boleh tonton acara Night City Wire: Episode 2 secara penuh melalui video di bawah:

Cyberpunk 2077 akan dilancarkan untuk PC, PS4, Xbox One dan Stadia pada 19 November 2020, serta PS5 dan Xbox Series X pada satu tarikh yang belum diumumkan.


Caladrius Blaze Versi PS4 Keluar Versi Bahasa Inggeris Untuk Pasaran Asia

Caladrius Blaze, sebuah permainan video bergenre old-school bullet hell shoot-em-up akan keluar di pelantar PlayStation 4. Sebelum ini, game ini sudah pun keluar di pelantar Xbox 360 dan PlayStation 3, tetapi ianya hanya dipasarkan di Jepun sahaja.

Caladrious Blaze mempunyai banyak stail, plot cerita dan gameplay yang berbeza bergantung kepada karakter yang dipilih. Setiap karakter mempunyai senjata dan gimik memasing, dan juga perspektif jalan cerita yang berlainan. Tidak seperti game shoot em up yang lain, game ini ada ciri uniknya iaitu Element Shoot System, serangan khas yang unik bagi setiap karakter dan Elemental Shots yang boleh digunakan sebagai offensif dan defensif.
Screenshot di sini adalah berdasarkan versi Xbox 360 dan PlayStation 3

Caladrius Blaze akan berada di pasaran Asia, dalam bentuk fisikal dengan terjemahan Bahasa Inggeris dan Jepun pada bulan Jun ini.


PUBG Telah Diharamkan Di Jordan, Fortnite Akan Turut Diharamkan Dalam Masa Terdekat

Satu lagi negara, iaitu Jordan telah mengharamkan game battle royale yang cukup popular, PUBG.
Pengharaman ini telah dikuatkuasakan oleh Suruhanjaya Pengawalan Telekomunikasi Jordan, yang mana selain PUBG, ada enam lagi video game, termasuk Fortnite, akan turut diharamkan tidak lama lagi.
Seperti biasa, game-game ini diharamkan atas alasan terhadap impak negatif yang mampu ditimbulkan apabila bermainnya. Suruhanjaya tersebut mengatakan satu kajian telah mengenalpasti bahawa game ini memberikan kesan buruk kepada ramai individu tidak mengira umur. Pengharaman ini dilakukan selepas mengambil kira rungutan yang diterima dari masyarakat terhadap keburukan bermain video game.
Sebelum ini Majlis Ulama Aceh telah mengeluarkan fatwa, mengatakan bermain PUBG adalah haram. Nepal dan sebahagian India telah turut mengharamkan PUBG. Untuk China pula, mereka telahpun menggantikan PUBG dengan satu versi yang lebih ‘mesra pemerintah’ kerajaan China.
Sumber: PC Gamer


Jojo’s Bizarre Adventure: Eyes Of Heaven: Fighting Game Lagi!

Wow, nampaknya satu lagi game JoJo’s Bizarre Adventure akan muncul, dan ianya merupakan sebuah fighting game! Kan kitorang dah kata 2016 tahun fighting games!

Developer CyberConnect2 telah begitu hampir dalam merelease game terbaru mereka iaitu Jojo’s Bizarre Adventure: Eyes of Heaven. Walaupun tiada lagi tarikh rasmi, namun khabar angin mengatakan bahawa game ini akan keluar pada pertengahan musim panas 2016.

Game yang bergenrekan fighting ini akan berada di console PlayStation 3 dan juga PlayStation 4. Game ini boleh di mainkan secara single-player dan juga multiplayer.
Ayuh kita tengok trailer game Jojo’s Bizarre Adventure: Eyes of Heaven:

Pergh tengok trailer pun penulis dan geram, macam mane dengan korang pulak? Teruja ke? Takpe bawak bersabar, kita tunggu je bila game ini keluar tarikh rasmi ok!
ADIOS!!


Ondeh Ondeh: Game Kedua Metronomik, Judul Berdasarkan Kuih Tradisional Malaysia

Setelah berjaya melancarkan game pertama mereka dengan jayanya, Metronomik telah mengumumkan game kedua yang sedang dibangunkan mereka, berjudul Ondeh Ondeh.
Seperti yang tertera jelas melalui judulnya, ia diambil dari kuih tradisional kegemaran rakyat Malaysia, Ondeh Ondeh.
Sama seperti game pertamanya iaitu No Straight Roads, Ondeh Ondeh juga merupakan sebuah game yang memfokuskan kepada muzik atau bunyi-bunyian. Namun, menurut Metronomik, Ondeh Ondeh akan membawakan elemen yang lebih aneh dan lebih berfantasi.
Trailer pertama yang dikongsikan memaparkan beberapa seni konsep, kemudian di akhirnya memaparkan sedikit gambaran daripada bentuk 3D game tersebut.
Jom saksikan:

Selepas menerima maklum balas dari para pemain No Straight Roads yang sangat gemarkan budaya Malaysia, game kedua mereka ini akan mengetengahkan lebih banyak budaya tempatan, dan ini diberitahu jelas melalui judulnya, kata pengarah game, Wan Hazmer.
Menurut beliau lagi, setelah melihat begitu ramai yang sukakan elemen Malaysia yang dibawa dalam game pertama, ia telah memberi keyakinan kepada studio tersebut untuk memacu lebih banyak budaya Malaysia ke hadapan.
Lebih menarik, kuih ondeh-ondeh tidak hanya digunakan sebagai judul semata-mata, malah ia mempunyai kaitannya yang tersendiri dari aspek rekaan game, namun mereka belum mahu mendedahkannya lebih lanjut.
Menurut Daim Dziauddin, pengarah kreatifnya pula, walaupun masih mengetengahkan audio sebagai elemen utama, Ondeh Ondeh merupakan satu game yang sangat berbeza daripada No Straight Roads.
Kalau No Straight Roads mempersembahkan grafik yang sangat berkelip-kelip dan berwarna-warni, Ondeh Ondeh pula akan menurunkan sedikit elemen itu, namun tidaklah ia kelihatan kosong dan bosan, kata Daim.
Buat masa ini, Metronomik masih belum mengumumkan tarikh pelancaran dan platform manakah Ondeh Ondeh akan dilancarkan.

We're thrilled to announce the name of our second game, Ondeh Ondeh, named after the popular dessert in Malaysia! It'll still be audio-centric like #NoStraightRoads, but weirder and more fantastical.Follow our new Twitter channel for more updates! @OndehOndeh_EN #OndehOndeh pic.twitter.com/PzfqQg24yW— Metronomik (@MetronomikIncEN) November 6, 2021

Setelah bertahun menimba ilmu di bawah Square Enix, yang mana projek terakhirnya di Jepun adalah sebagai ketua pereka Final Fantasy XV, Wan Hazmer Wan Abd Halim kembali ke tanah air untuk mencurah bakti dalam industri gaming tempatan.
Bersama-sama dengan Daim Dziauddin, bekas artis konsep Street Fighter V, yang juga sepupunya, mereka telah mengasas Metronomik, sebuah studio pembangunan game tempatan yang berpangkalan di Kuala Lumpur.
Dalam reviu Boleh Beli or Boleh Blah!?, JomGaming mengatakan bahawa No Straight Roads menyajikan sebuah gameplay aksi bertemakan muzik yang menggabungkan kedua-duanya dengan amat bijak. Walaupun mempunyai glitch yang agak mengjengkelkan, namun sebagai sebuah game pertama dari studio yang kecil dengan skala pelancaran yang begitu besar, serta betapa komitednya Metronomik untuk memperbaikinya, ia bolehlah kita maafkan.
No Straight Roads kini boleh dimainkan di PC, PS4, Xbox One dan Switch.


24 Jam Pertama, Fortnite: Battle Royale Berjaya Kumpulkan 1 Juta Pemain!

Nampaknya ramai yang berminat dengan mode battle royale terbaru dalam game Fortnite ini!

Di sebalik mode kontroversi yang dilancarkan, Fortnite: Battle Royale telah berjaya menambat sebilangan besar pemain. Dalam tweet yang dikeluarkan oleh akaun rasmi Fortnite, mereka telah mendedahkan bahawa seramai 1 juta pemain telah dicapai dalam masa satu hari standalone mode ini dikeluarkan.
https://twitter.com/FortniteGame/status/913072399893061632
Game ini telah menimbulkan sedikit kontroversi apabila dikatakan menyajikan genre yang sama dengan PlayerUnknown’s Battlegroudn (PUBG), sebuah game yang kini sangat popular di Steam.
Fortnite: Battle Royale yang telah dilancarkan pada hari Selasa lalu kini korang boleh download secara percuma di PC, PS4 dan Xbox One.
JomBaca: Fortnite: Battle Royale – 5 Langkah Mudah Untuk Download Dan Main Game Versi R1/R2 Di Akaun R3